28 апрель куни кутилаётган об-ҳаво маълумоти » Ўзбекистон янгиликлари – Zamin.uz\n28 апрель куни кутилаётган об-ҳаво маълумоти\nРеспублика Гидрометеорология марказининг хабар беришича, 28 апрель куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 11-13, кундузи 28-30 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 12-17, кундузи 28-33 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 11-16, кундузи 25-30, айрим жойларда 33 даражагача иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 11-16, кундузи 25-30 даража иссиқ бўлади.\nЯнгиликлар » Ўзбекистон » 28 апрель куни кутилаётган об-ҳаво маълумоти\n23:14 13 апрель куни Ўзбекистонда кутилаётган об-ҳаво маълумоти


Бўйи 70 см га борадиган кўп йиллик ўт. Пояси ғовак, оч яшил рангли. Баргларининг узунлиги 3–8 см, эни 5 см, чўзиқроқ думалоқ шаклдаги учта баргчадан ташкил топган, учидаги баргчаси йирикроқ. Гули хира бинафша ранг, баъзан эса оқиш тусда товланади. Гулпопугининг узунлиги 15 см, ғовак ва момиқ. Дуккаги 1–2 бўғимли. Май–июнь ойларида гуллаб, меваси июнь–июлда етилади.\nСурхондарё ва Қашқадарё вилоятлари: Ҳисор (Деҳқонобод, Оқравот, Лангар, Тошқўрғон атрофлари, Шўроб ва Дарбанд оралиғидаги Оқсуроттоғ, Оқсув, Мачай дарёлари водийсида, Қизилқишлоқ ва Қизилмачит қишлоғи орасида) ва Кўҳитанг (Тўлгашсой ёқалари, Кампиртепа, Тангидевол довонида) тизмаларида тарқалган, Туркманистон (Кўҳитанг-Хўжаифил) да ҳам учрайди.\nҚуйи ва ўрта тоғларнинг сийрак ўсимликлар билан қопланган тошли-шағалли, ола тусли ва гипсли ёнбағирларида ўсади.\nЎзига хос тупроқда ўсишга мослашган.


"Манчестер Юнайтед" Санчо ва Холанд учун 200 млн евро сарфламоқчи\n16 ноябрь, 2019, 11:33 278\n"Манкунианлар" келгуси ёзда таркибни кучайтириш ниятида.\nОле-Гуннар Сульшер жамоасининг ҳужумдаги ҳаракатларидан мамнун эмас. Бу бўшлиқни мураббий "Боруссия" Дортмунд аъзоси Жейдон Санчо ва "РБ Зальцбург"нинг ёш, умидли ҳужумчиси Эрлинг Холанд жуфтлиги билан тўлдиришни режалаштиряпти. "Қизил иблислар" иккала футболчи трансфери учун 200 млн евро ажратмоқчи.\nМаълумот учун, Жейдон Санчо жорий мавсум барча мусобақаларда 9 та ўйинда майдонга тушиб 3 та гол ва 5 та ассистни ўз ҳисобига ёздириб қўйган бўлса, Холандда бу кўрсаткич 18 ўйинда 26 гол ва 6 та узатмани ташкил қилади.\nМЮ ёзда Санчони сотиб олишига ишонмоқда\nПСЖ Санчо учун курашга қўшилди


Ўзбекистон, 01 сентябр 2014 саҳифа 1\n“Ёшлар” радиоси директори президент қизи ижросидаги қўшиқни эфирга бергани учун лавозимидан олингани айтилмоқда. Гулнора Каримова ижросидаги “Келажакнинг овозимиз” номли қўшиқ эфирга кетишининг эртасигаёқ директор Хуршид Далиев ишдан олиниб, ўрнига Султонпошшо Ёқубова тайинланди.\nЎшлик ўзбек қизиники дейилган жасадни кўришга Ўзбекистонга ўта олмаяпти\nЎзбекистонлик ҳуқуқ- тартибот идоралари 22 кун аввал йўқолган ўшлик 8 яшар Одинабону Икромжон қизининг жасади Намангандаги каналдан топилганини хабар қилишди. Айни пайтда Наманганга чақирилган қизчанинг отаси Икромжон акани ўзбек чегарачилари Мустақиллик байрами муносабати билан ўрнатилган чеклов боис Ўзбекистон ҳудудига киритмаяпти.\nСурхондарёда наркокурьерлар 6 миллион долларлик героинни ташлаб қочди. Тошкентда тунда интернет кафега борган болаларнинг ота-онаси жаримага тортилди. Сирдарёда Ҳумо қуши тасвирланган кўҳна шамдон топилди. Жорий ҳафта матбуот шу каби воқеалар ҳақида хабар берди.\nБензин туфайли қон босимини кескин туширишнинг ишончли усулини топдим\nКечаги мақолани битиргунимча қон босимим ошиб кетди. Чаккаларим лўқиллаб, бошимга оғриқ кирганидан билдим. Лекин босимни бир уринишда туширдим. Тушириб, ўлчаб кўрдим: 120/80. Тонометрниям ҳаваси кепкетди босимимга. Бу ёғини босими баландлар ўқисин: тажрибамни ўртоқлашмоқчиман.\nРоссия Ғарб маҳсулотлари учун ўз эшикларини ëпиши ортидан Ўзбекистон учун очилган иқтисодий имкониятлардан фойдаланиш масаласи шу кунларда Росиянинг Тюмень вилоятида муҳокама қилинмоқда.\nЎзбекистон Ички ишлар вазирлиги узоқ йиллик сиёсий маҳбус Мурод Жўраевнинг ҳуқуқлари топталаётгани ҳақидаги Марказий Осиёда инсон ҳуқуқлари ташкилотининг баёнотини рад қилган. Бу ҳақда 12news.uz нашри Ўзбекистон ИИВ расмийсига асосланиб хабар қилди.\nЎзбекистон вилоятларида пахта терими мавсуми бошланиши олдидан ҳашарга сафарбар этиладиган бюджет ташкилотлари ходимлари ва маҳаллада яшовчи ишсизларнинг паспорт нусхалари олиниб, ҳокимиятга топшириляпти.\n“Салимбойваччалар юбилейлари остида қонимиз ётибди”\n“Салимбойваччалар, ғафурбойваччалар, мираброрбойваччалар, зокирбойваччаларнинг юбилейларига биз бошқача кўз билан қараймиз. Биз зиёлилар бу юбилейларнинг остида қонимиз ва меҳнатимиз ётганини, уларнинг юбилейлари халқимиз устидан тегирмон тоши юритган жанобларнинг юбилейи эканини ҳис қилишимиз керак”.


12 Фев 2019 12870\nЯшил шаҳар, дея нисбат бериладиган Шаҳрисабзга хорижий сайёҳлар оқими олти мартага кўпайди. Ўтган мавсумда Амир Темур туғилган юртнинг диққатга сазовор жойлари билан бир ярим миллионга яқин ватандошларимиз танишган. Бу олдинги йилларга қараганда анча кўп.\nХўш, бундай улкан кўрсаткичларга қандай эришилди? Туризмни ривожлантириш давлат қўмитаси ва Қашқадарё вилоят ҳокимлиги томонидан ташкил этилган ахборот тури давомида бу саволга барча ҳудудлардан ташриф буюрган журналистлару туроператорлар жавоблар олиш имконига эга бўлдилар.\nБиз танлаган йўллар\n«Афросиёб» тезюрар поезди эрталаб саккизда Тошкентдаги «Шимолий» вокзалидан жўнайди. Жўнаш вақти жуда қулай: авиарейслардаги каби каллаи саҳарлаб аэропортга йўл олиш керак бўладиган жуда эрта ҳам, пойтахтдан Шаҳрисабзга қош қорайганда кириб борадиган даражада кеч ҳам эмас.\n– Мазкур темир йўл линияси илгариям фаолият олиб борарди, албатта, – дейди поезд бошлиғи Темур Тоғаев. – Ўнтача станцияда тўхтаб ўтиладиган рейслар ҳам ўн икки соатгача чўзилиб кетарди. Кўпинча йўловчилар манзилга жуда кечикиб етиб олардилар. Қаршидан Шаҳрисабзгача бўлган темир йўл тармоғи электрлаштирилгач, унда тезюрар поездлар ҳаракатлана бошлади. Бунда йўлга тўрт соатдан сал кўпроқ вақт кетади.\nДарвоқе, Т.Тоғаевнинг айтишича, 15 дақиқа ва ундан кўпга кечикиш учун «Ўзбекистон темир йўллари» АЖ йўловчиларга дифферинциал пул компенсациясини тақдим этади. Агар кечикиш 60 дақиқадан кўп бўлса, чиптанинг тўлиқ нархи қайтарилади. Аммо ҳали бундай вазият кузатилгани йўқ. «Афросиёб»га қараб соатни тўғриласа бўлади.\nАммо нархлар бироз қимматроқ. Масалан, бизнес-класс чиптаси нархи 249 минг сўм. Тўғри, сайёҳларга имтиёзлар берилади. Президентимизнинг 2018 йил 7 февралдаги «Ички туризмни жадал ривожлантиришни таъминлаш чора-тадбирлари тўғрисида»ги қарорига мувофиқ йўловчилар ташиш тарифларини пасайтириш бўйича, нархларни белгилашнинг янада мослашувчан тизимини жорий этиш ва барча транспорт турларига агентлик орқали чипта сотиш сиёсати юритиш тадбирлари қўлланилди.\nТошкент-Шаҳрисабз поезди таркиби тўққиз вагондан иборат: иккита VIP-класс, шунча «бизнес-класс», тўртта «эконом-класс» ҳамда вагон-ресторан мавжуд. Йўловчиларга ишга жойлашишдан олдин танловдан ўтган тўққиз нафар стюардлар хизмат кўрсатди. Инглиз, рус ва испан тилларини билиш шарт, японча, хитойча ва италянча сўзлашиш малакаси ҳам қўллаб-қувватланади. Эътиборли томони, барча ёш стюардлар чиройли расмий кийимда, олий маълумотли, аксарияти Ўзбекистон жаҳон тиллари университети ва Тошкент шарқшунослик институтларини тамомлашган.\nЙўлда чой, сув ва енгил нонушта таклиф этилади. Бундан ташқари, вагон-рестораннинг пулли хизматлари ҳам бор. Тортма столларга журналлар ва янги газеталар қўйиб қўйилган. Улар орасида ўзимизнинг қадрдон «Правда Востока» ҳам бор экан. Тан оламан, бундан ҳайратландим.\nТуризмни ривожлантириш давлат қўмитаси ўтказган сўровномага кўра, сайёҳларнинг 12,5 фоизи темир йўл транспортидан фойдаланар экан. Бу таксилардан (52,9 фоиз) кейинги иккинчи ўрин дегани. Аммо Тошкентдан Самарқанд, Қарши, Бухоро, Шаҳрисабз, Урганчдан Хивага тортилган тармоқнинг ишга туширилиши натижасида «Ўзбекистон темир йўллари» рейтинги, сўзсиз, кўтарилади. Ҳатто, сайёҳлар кам бўладиган мавсумда ҳам поездлар юкламаси 96-98 фоизни ташкил этишини таъкидлаш жоиз.\nЁн дафтардаги қайдлар\nВагон ойнасидан ташқарининг кўриниши ўзгарди, бутунлай бошқача манзара, ландшафт. Илгари ҳад-ҳудудсиз тақир чўлнинг у бошидан-бу бошига қадар пахта экилган майдонлар бўларди. Эндиликда бу ерларда боғ-роғлари ва яйловлари бўлган яшил воҳалар пайдо бўлган. Жиззах вилоятида қўй ва қорамол подалари ўтлаб юрибди, кичик йилқи уюри ирғишлаб югуряпти. Самарқандга яқинлашган сари кўпгина уйларда қурилган иссиқхоналарнинг устлари оқариб кўрина бошлади. Уйлар ҳам олдингиларини умуман эслатмайди, бир замонлар улар кўримсиз ва фақирона бўларди. Бугун улар оқланган, чиройли кўриниш касб этган. Бу нафақат темир йўлларга яқин жойлардаги кўриниб туради, балки сал узоқроққа назар солсангиз, узум ишкомлари, мевали боғлари ва омборхоналари кўриниб турган чиройли уйларга кўзингиз тушади. Янги ва чиройли коттежлар ҳам ипга тизилгандай бирин-кетин вагон ойнасидан ўта бошлайди. Бугун қишлоқ аҳолисининг турмуш тарзи, ҳаётга муносабати ўзгарган.\nҚашқадарёдан ўтганимизда Шўртанга иш юзасидан бораётган бельгиялик бизнесмен аёл Сьюзан Карнеги қизиқсиниб сўради: «Нега маҳаллий аҳолининг уй-жойларининг бирортаси тўсиқлар билан ўралмаган ва ҳамма ёғи очиқ?» Ҳатто, чўл аҳлининг меҳмонга уйи олдида дастурхон тузаши ҳам унга қизиқ туюлибди. Шунчаки, кенгликларга ўрганишган. Чўпон-чўлиқлар чегара ва чеклов нелигини билишмайди, қулф осиш ва эшикни ёпиб қўйиш уларга ёт. Ҳар ҳолда стюардлар буни шундай изоҳлаб беришди.\nБу ҳақда нега батафсил ёзяпман? Шундай бўлдики, гуруҳимиз «Афросиёб» тезюрар поездига чиқиш учун Шаҳрисабздан Самарқандгача автобусда етиб олди. Йўлимиз Чироқчи туманидан ўтди. Ҳайратланарли даражадаги бир-бирига ўхшамаслик. Йўлларнинг ёмон аҳволдалиги сабаб қадимий шаҳарга етиб олиш учун уч соатча вақтимиз кетди. Йўл четлари шиша идишлар синиқлари, бўш баклажкалар, чиқиндилар ва полиэтилен ўрамларга тўла. Ҳатто, туман марказида уйлар, сартарошхона, кафе, совун туз ва нонлар битта пештахтага қўйилган сохта маркетлар пала-партиш қуриб ташланган. Ҳаммаёқ чанг, лой.\nБир замонлар темир йўллар четлари ҳам шундай кўринишга эга эди. Шундай ҳолатлар ҳам бўлганки, ёш болалар шўхлик қилиб, тош отиб вагонлар ойналарини синдиришган. Аммо «Ўзбекистон темир йўллари» АЖ тартиб ўрнатди. Ва ниҳоят, қўшни Шаҳрисабз туманидаги ҳайратланарли ўзгаришлар ҳам бунга ижобий таъсир кўрсатди. Чироқчиликлар учун вақт тўхтаб қолдими? Ахир, уйга меҳмон келадиган бўлса, ҳовли, уй олдига, чўл шароитида жуда қадрланадиган, яхшилаб сув сепиб, супуриб-сидирилади-ку?! Сайёҳатчилар эндиликда Шаҳрисабзга Чироқчи орқали автобусларда ҳам тез-тез ўта бошлайдилар. Туризм иқтисодиётнинг локомотивларидан бирига, умуман, одамлар турмуш фаровонлигини оширадиган манбага айланиб бормоқда.\n– «Коба» карвонсаройида ахборот тур иштирокчиларининг тўпланишини эшитиб, атай Китобдан келдим, – дейди 73 ёшли оқсоқол Шаҳобиддин Нуриддинов биз билан суҳбатда. – Дастур жуда қизиқарли: янги сайёҳлик йўналишилари тақдимоти ҳам бўлар экан. Шаҳрисабзда ҳар ой фестиваллар қандай ўтказилиши, туризм соҳасига инвесторлар жалб қилинадими-йўқми, билишни истардим. Ўзим меҳмон уйи очмоқчиман. Қанақа ҳужжатлар керак бўлади? Бу ҳақда Қашқадарё вилояти туризмни ривожлантириш департаменти раҳбари ва хусусий меҳмонхоналар очган оилалардан билиб оламан, деб турибман. Тажрибалари билан ўртоқлашишига умид қиляпман.\nБунгача узоқ йиллар давомида механизатор бўлиб ишлаганман, энди туризм билан шуғулланишга қарор қилдим. Негаки, бу соҳага Президентимиз ва ҳукумат ҳам катта эътибор қаратмоқда.\nҚатор фармон ва қарорлар қабул қилинди. Уларни синчиклаб ўрганиб чиқдим. Тадбиркорларга ҳам имтиёз ва преференциялар тақдим этилмоқда, кенг имкониятлар эшиклари очилмоқда. Асосийси, Китобда саноат корхоналарининг камлиги, иш йўқлигидан нолиш нотўғрилигини ўн икки нафар фарзандимга ўз намунам билан исботлаб бермоқчиман. Энди уларнинг ҳаммаси ишли бўлади. Бизнинг шаҳарда ҳам тарихий обида ва мажмуалар кўп. Ўлкамиз ҳақида кўрсатадиган ва сўзлаб берадиган нарсаларимиз бисёр. Сўнгги икки йил ичида Шаҳрисабзнинг кўриниши шунчалик ўзгариб кетдики. Бизнинг Кўксор қишлоғимиз ҳам чиройли бўлиб кетишига ишончим комил. Ана шу эзгу ишга оиламиз билан ҳам ҳисса қўшмоқчимиз.\nБугун чиндан ҳам, Шаҳрисабзни таниб бўлмай қолди. Ўзбекистондаги кўплар шаҳарлардаги каби бу ерда ҳам кенг ва чароғон кўчалар, янги қурилаётган кварталлар, турар-жой массивлари, маданий ҳордиқ бинолари, савдо нуқталари, гуллаган парклар пайдо бўлди. Бу энди ҳеч кимни ҳайратга солмайди, негаки, инсон яхши ва чиройли нарсаларга тез кўникади.\nXIV аср охири XV аср бошларида Амир Темур буйруғи билан қурилган Оқсаройдан то буюк лашкарбошининг ўғиллари ва набиралари дафн этилган Темурийлар сулоласининг «Дорус-Саодат» даҳмасига қадар 90 гектар ҳудудни эгаллаган сайёҳлик маркази шаҳрисабзикларнинг ғурури ҳисобланади. Бу ерда биринчи қаватида халқ ҳунармандчилиги устахоналари, кафе ва ресторанлар жойлашган еттита янги хостеллар, мева-сабзавотлар, гўшт-сут, қандолатчилик маҳсулотлари сотиладиган 500 дан зиёд савдо нуқтасига эга «Чорсу» бозори мавжуд. Амир Темур ва Темурийлар тарихи ва мақом музейлари, Маданият саройи эшиклари ҳамиша очиқ. Шаҳарнинг барча диққатга сазовор жойларини бориб кўришга бир кун камлик қилди. Аммо қадамўлчагичга таянсак, йигирма километрга яқин масофа босиб ўтилган.\nАфсона ва ҳақиқат ўзаро қоришиб кетган. Қадимий меъморчилик замонавий, модерн дизайнга эга бино билан ёнма-ён турибди. Ажойиб сайёҳлик кластери. Энди ушбу марказдан самарали фойдаланиш лозим. Аммо қандай?\nТранспорт ҳақида юқорида айтиб ўтилди. Меҳмонхоналар ва меҳмон уйлари инфратузилманинг муҳим таркибий қисмларидан биридир. Туроператорларни бу объектлар жуда қизиқтириб қўйди.\n– Самарқанддан Бухорога йўналиш тузганда одатда сайёҳларга Шаҳрисабзга бориш таклиф этиларди, – дейди «Согда-тур» сайёҳлик фирмаси вакили Регина Мнацаканян. – Аммо бу тунаб қолиш кўзда тутилмаган икки-уч соатлик транзит йўналиши эди. Бугунги шароитлар билан танишиб чиққач, Амир Темур ватани салоҳиятидан тўла-тўкис фойдаланишни ўйлаб қўйдик. Масалан, Япониядан ташриф буюрадиган сайёҳлар бу шаҳарда узоқроқ қолишни ва тарихий жойларни бирма-бир кўришни, ўрганишни истайдилар. Сайёҳлик маркази ташкил этилгач, бундай имконият пайдо бўлди.\nАхборот тур иштирокчилари «Кеш Палас» меҳмонхонаси жамоаси билан танишади.\n- Бу икки қаватли бино анча узоқ қурилди, - дейди отель директори Дилдора Қодирова. – Менга, хусусий тадбиркорга нима бўлса ҳаммасини сотиб олиб, меҳмонхона очишни тавсия қилишди. Банк ҳам имтиёзли шартларда бир миллиард сўм кредит ажратди. Ўзбекистонда Туризмни ривожлантириш жамғармаси ҳам қўллаб-қувватлади. Ўн тўрт фоизлик банк кредитининг беш фоизини Туризмни ривожлантириш давлат қўмитаси негизидаги ушбу тузилма тўлаб бермоқда. Ўзбекистон ресторатор ва отельерлар ассоциацияси билан «Кеш Палас»нинг тўлдирилиши юқори бўлиши борасида келишувга эришилган.\nМеҳмонхонада турли тоифадаги, стандарт ва люкс (оилавий)гача 30 та шинам номерлар мавжуд. Уларнинг ҳар бирида йўлдошли телевидение, Wi-Fi, меҳмонларга нафақат ўзининг мазали таомларини таклиф этадиган, балки конференция, иш форумлари ва семинарлар ўтказиш мумкин бўлган 150 ўринли ресторан ҳам бор. Ёзги бассейн улар хизматида. Темир йўл вокзалида кутиб олиш ва кузатиб қўйиш, сайёҳлик йўналишларига чиқиш имконини берадиган ўз хусусий транспорт парки ҳам фаолият кўрсатади.\nМиллий услубдаги меҳмонхона интерьери ҳам ғоят қизиқарли. Рассомлик ишлари ва барельефлар Ўзбекистон бадиий академияси аъзоси Жамшид Назаров томонидан бажарилган.\n– Буюртмалар жуда кўп, – дейди у. – Ҳеч қачон талаб бўлмаса керак, деб ўйлаган ғояларимни «Дўлон» отели ва ёши 200 дан ҳам ошиб кетган «Эшонкўпир» меҳмон уйида амалга оширдим. У ерда ўтмишдаги миллий колоритни аслидай қилиб тиклашга муваффақ бўлдим.\nҲунармандларнинг бутун бошли квартали ҳам сайёҳларни ўзига жалб қилмасдан қолмайди. Бу ерда нафақат антиқа-ю ғаройиб сувенирларни харид қилиш, балки қўлда гилам тўқиш бўйича маҳорат-дарси олиш, кулол чархига ўтириб лойдан бирор буюм ясаш, темирчи билан бирга ишлаш мумкин.\nКаштачилик буюмлари савдо мажмуасига айланган устахоналардан бирида фирма раҳбари Юлдуз Мамадиёрова билан учрашдим.\n– Қўлда тўқилган гилам ва сўзаналардан тортиб, турли-туман дўппи-ю, бетакрор аёллар сумкачаларигача бўлган маҳсулотларнинг бунчалик кўплиги қаердан, дейсизми? – саволимни қайта такрорлади директор. – Тўқизта қишлоқдан юздан зиёд энг моҳир чевар аёллар билан шартномалар имзоладим. Уларга хомашё - ип-калава етказиб бераман, улар эса менга тайёр маҳсулотларини тақдим этадилар. Бундан ҳеч ким зарар кўрмайди. Масалан, қўлда тўқилган асл гиламнинг бир квадрат метри 75 минг сўм туради. Бундай гиламни тўқишга икки кун вақт кетади. Энди уйда ўтириб ишлаган чевар ойига қанча пул ишлашини ўзингиз ҳисоблаб олаверинг. Каштачилик ўқув марказини очишни ният қилганман. Шукурки, ҳудудимизда асрлар оша чеварчилик сирларини сақлаб келаётган ва давом эттираётган моҳир каштачилар жуда кўп.\nТуроператорларни қизиқтирган сайёҳларнинг кечки вақтларини қандай ўтказишига оид яна бир масаласи ҳам ҳал қилинмоқда. Бунда сайёҳларнинг Шаҳрисабзда бир неча кунга қолишига умид билдирилмоқда. Бу ерда бутун мавсум учун режалаштирилган турли байрамлару фестивалларнинг ташкил этилишини ҳам қайд этиб ўтиш жоиз. Бу ерда яна «тирик» Амир Темур ва Навоийлар иштирокидаги «Буюк одим» театрлаштирилган томошаси, мақом ижрочиларининг учрашув-беллашувлари ҳам ўтказилади. «Коба» карвонсаройининг ўзида агротуризм, Ҳисор ва Зарафшон тизма тоғлари бўйлаб саёҳат йўналишлари тақдимоти бўлиб ўтди. Эслатиб ўтамиз, археологлар етиб бориш анча қийин бўлган тоғ ҳудудида динозаврнинг йигирма тўртта изини топишган.\nПойтахтдан етакчи усталарни таклиф қилиб, миллий либослар, меъморий дизайнлар фестивалини ўтказиш режалаштирилган. Шаҳрисабзда нафақат республикамиздаги, балки Марказий Осиё давлатларининг энг таниқли бахшилари чиқиш қилади. Ўзбекистон аэронавтика федерацияси улкан ҳаво шарида парвозларни ташкил этади. Хуллас, баландликдан қўрқмайдиганлар учун айни муддао. Анъанага кўра, нафақат Осиё, балки Европа, Лотин Америкаси, Африка, яъни дунёнинг салкам қирққа яқин давлатидан ташриф буюрган полвонлар иштирокида халқаро кураш мусобақаси ҳам ўтказилади. Илк бор халқаро от спорти байрами, кўпкари ўтказилади.\nЯна бир гап, агар бундай вазият юзага келмаганида, уни ўйлаб топиш керак бўларди. Журналистика соҳасидаги ҳамкасбим чарм ҳамёнини йўқотиб қўйди. Ичида нафақат пуллари, балки паспорти ва гувоҳномаси ҳам бор экан. Унинг бир неча дақиқа ичда топилганини кўриб, ҳайратдан қотиб қолдик.\n– Туман ички ишлар бўлими қошида сайёҳлар хавфсизлигини таъминлаш бошқармаси барпо этилган, - дейди бўлим бошлиғи Бекзод Ўнгбоев. – Марказдан туриб, бутун сайёҳлик марказида содир бўлаётган вазиятни 123 та видеокамера ёрдамида кузатиб турамиз. Ихтиёримизда тўртта скутер ва шунча спидвей бор. Ариза тушгани ҳамоноқ ишга киришиб, сайёҳларга ёрдам беришга ҳаракат қиламиз. Йигирма нафар ходимимиз йўл-пост хизмати вакиллари билан кеча-кундуз навбатчилик қилади. Чарм ҳамён эса репортёр сайёҳлик объектини суратга оламан, деб шошиб тушиб кетган автомобилдан топилди...


Габон ҳам мусулмонлар ўлкаси\nНуфусининг бир қисми мусулмонлар бўлган Габон Африка ўлкасининг тинч мамлакатларидан биридир.\nГавон республикаси Марказий Африка ғарбида жойлашган. Ғарбда Гвения кўрфази, шимолда Экватор Гвенияси ва Камерун, шарқда Конга билан чегарадош. 1960 йилнинг 17 августида француз мустамлакачилигидан озод бўлган.\nКам нуфуси, етарли табиий бойликлари ва хорижий сармоялар мамлакатни минтақанинг энг бой ўлкаларидан бирига айлантирган. Африканинг энг тинч ва хотиржам ўлкаларидан бири саналади.\nГабоннинг туб аҳолиси пигменлардир деб тахмин қилинади.\n1471-1473 йиллар орасида португалияликлар Габон соҳилларига етиб келди.\nXVII аср ва XVIII юзйиллик бошларида европаликлар ҳабаш тижоратчилари билан биргаликда фил суяги ва қаҳва савдосини йўлга қўяди.\n1843 йилда французлар Габонга келиб жойлаша бошлади. Шимолдан келган французлар маҳаллий аҳолининг ерларни секин-аста ўзлаштириб олишда давом этди.\n1849 йил французлар португалларнинг қул савдоси билан шуғулланувчи кораблини қўлга киритади ва французлар озод қилган қуллар Либвериль аҳоли пунктини барпо этади. Либвериль ҳозирда Габоннинг пойтахт шаҳридир.\nXIX асрдан бошлаб французлар мамлакатнинг ичкарисига кириб боради. 1875-80 йилларда Конго дарёси ҳавзасини тадқиқ этган Пьер де Бразза маҳаллий аҳоли йўлбошчилари билан бир неча шартномалар тузади. 1880 йилда де Бразза Габоннинг шарқий қисмидаги Франсвиль шаҳрига асос солади. 1883 йил у Франция республикасининг ҳозирги Габон ва Конго давлатлари ўрнидаги ҳудудга ҳукумат комиссари этиб тайинланади.\n1886 йил Габон француз мустамлакаси деб эълон қилинади. Сўнгра француз Конгоси билан бирлаштирилади. 1888-1904 йиллар орасида Габон француз Экваторига қарам бўлади.\n1956 йил Габон автоном республика мақомини олди.\n1958 йил Габон республика деб эълон қилинди\n1960 йил Габон республикаси мустақиллиги эълон қилинди.\n1961-1967 йилларда Леон M'бa биринчи президент бўлди. (1964и йилда франция унинг ҳокимият тепасида қолиши учун ҳаракат қилди) 1967 йилда Мба вафотидан сўнг ўша чоқда 32 ёшга кирган Альбер-Бернар Бонго (1973 йил у насронийликдан чиқиб, Ислом динига киради ва исмини ал-Ҳаж Умар Бонго деб ўзгартиради) ҳокимиятни қўлга киритди ва мамлакатда бир партиялик тизимини жорий этди.\n1990 йилда кўп партиявийлик жорий этилди ва 1991 йилда янги конституция қабул қилинди. Унда кўп партиявийликка расман рухсат этилди.\n1992 йилги сайловда Умар Бонго президентлик сайловида ғолиб чиқди. 2009 йил у вафот этди ва унинг ўғли Али Бонго давлатни идора эта бошлади.\nПойтахт Либревилдаги масжид\nГабон – Африканинг энг илғор ва бой ўлкаси. Мамлакат иқтисодиёти юксалишининг асосини табиий кончилик саноати ташкил қилади. Дунёда тўртинчи ўринда турадиган марганец конларига соҳиб бўлган ўлкада нефть ва уран конлар ҳам кўп бўлиб ана шу табиий хазиналар иқтисодиёт юксалишида самарали ўрин тутади. Қишлоқ хўжалиги маҳсулотлари какао, кофе, шакар, палма ёғи, чорвачилик маҳсулотлари етиштириш ва экспорт қилиш ҳам самарали йўлга қўйилган.\nГабон аҳолиси асоси бўлган банту қабиласи яна тўртта қабилага бўлинади: фанг, эшира, бапоуноу, батека. Қолганлари африкалик ва оврўпаликлар 154.000 атрофида. Мамлакат аҳолисининг юздан ўттизга яқини мусулмонлар, юздан 55га яқини насронийлар, қолганлари ўзларининг маҳаллий динларига эътиқод қиладилар.\n905 марта ўқилди\nДругие материалы в этой категории: « Жанубий Кореяда Исломий маданиятига бағишланган халқаро форум ўтказилди\tГолландиядаги 13 та шаҳарда фаластинлик қиз номи берилган кўчалар пайдо бўлди »


Президент ғалла ҳосилдорлигини янада ошириш бўйича чора-тадбирларни белгилаб берди – Газета.uz\nШавкат Мирзиёев ғалла парваришини тизимли ташкил этиш ва ҳосилга-ҳосил қўшиш бўйича амалга ошириладиган долзарб вазифаларга бағишланган йиғилиш ўтказди.\n25 феврал 2019, 21:14 Сиёсат\nБу йил эса ёғингарчилик миқдори ўтган йилга нисбатан икки марта, аввалги йилларга қиёсан 1,3 баробар юқори бўлмоқда. Толлимаржон сув омборида 1 миллиард куб метр, Чимқўрғон, Пачкамар ва бошқа сув омборларида ўтган йилга нисбатан 2−3 баробар кўп сув йиғилди, Сардоба сув омбори ишга туширилди. Бу мамлакатимизда ғалладан ўтган йилга нисбатан анча кўп ҳосил олиш мумкинлигини англатади.\nЯна бир муҳим жиҳат — азотли, фосфорли ва калийли ўғитлар ўз вақтида жойларга етказиб берилди. Бир сўз билан айтганда, бу йилги шароитдан фойдаланиб, ҳосилдорликни ва дон етиштириш ҳажмини ўтган йилга нисбатан камида 30 фоизга ошириш учун барча шароит яратилди.\nҒалла парвариши бўйича ташкил этилган республика ишчи гуруҳлари жойларга бориб, вилоятлар ва туманлар 4 та сектор раҳбарлари билан бирга ғалла ҳосилдорлигини камида 30 фоизга ошириш бўйича «йўл харитаси"ни ишлаб чиқиб, ижросини ташкил қилиши кераклиги қайд этилди.\n«Ўзагрокимёҳимоя» жамияти вилоятлар ва туманлар ҳокимларига ғаллани гектарига 200 килограммдан азотли ўғитлар билан иккинчи озиқлантиришни жорий йил 10 мартгача тўлиқ якунлаш вазифаси топширилди.\n«Ўзкимёсаноат» акциядорлик жамиятига ғаллани учинчи озиқлантириш учун талаб этиладиган азотли минерал ўғитларни жорий йил 1 мартга қадар тўлиқ жойларга етказиб бериш ва етарли захирасини яратиш, Сув хўжалиги вазирлигига сув сарфини камайтириш ва оқилона фойдаланиш юклатилди.


“Муаммолар дипломатия йўли билан ҳал қилиниши лозим”\n20 апрел 2021, Тошкент вақти: 08:27\nТожикистонлик сиёсатчилар фикрича, Тожикистон ва Ўзбекистон ўртасидаги зиддиятлар илдизини икки мамлакат раҳбарлари Имомали Раҳмон ва Ислом Каримов муносабатларидан излаш лозим.\nТожикистондаги сиёсий партиялар вакиллари шу кунларда Ўзбекистонда ўтказилаётган пикетларнинг асосий ташаббускори расмий Тошкент эканини таъкидламоқдалар.\nСўнгги пайтларда Тожикистон ва Ўзбекистон алоқалари, икки қўшни мамлакат муносабатларининг тобора кескинлашаётгани тожик жамиятидаги асосий мавзуга айланиб бораяпти. Бу борада нафақат расмий доираларда, балки оддийлар суҳбатида ҳам гапирилмоқда.\nАксарият тожикистонликлар икки қўшни муносабатларининг тобора ёмонлашиб бораётганига Ислом Каримов юритаётган нотўғри сиёсат сабаб бўлаётганини айтаяптилар.\nТожикистондаги сиёсий партия вакилларининг кўпчилиги бу фикрни қувватлашади.\nТожикистон Ислом уйғониш партияси раисининг ўринбосари Сайидамир Ҳусайний март ойи охирларида Ўзбекистонда бошланган аксилтожик намойишлари моҳиятан Роғун ГЭСи қурилиши атрофидаги баҳсларга бориб тақалади, деган фикрда.\n- Ислом Каримов аввал бошдан Тожикистоннинг энергетик мустақилликка эришишига қарши бўлиб келган. Гарчи бу борада аввал очиқ айтилмаган эса-да, бугунги намойишлар ортидан ўзбек президентининг кўнглидагилари ошкор бўлди. Каримов бошлиқ қўшни мамлакат расмийлари бизга нисбатан ўта носоғлом сиёсатни амалга оширмоқда. Яъни биз учун хорижга чиқадиган ягона темир йўлни тўсиб, вагонларимизни тўхтатиб қолишлари, йўловчи поездларни пикет қилиб, бегуноҳ одамларга таҳдид қилишлар ва ҳакозолар шулар жумласидандир. Менимча, бу хил муносабат бир кун келиб бу томоннинг сабр косаси тўлиб тошишига сабаб бўлиши мумкин, дер экан Ислом уйғониш партияси расмийси Тожикистон ва Ўзбекистон давлат раҳбарлари бу борада чуқурроқ мулоҳаза юритиб, иш кўришлари лозимлигини қайд этади.\nТожикистон Демократик партияси раиси Масъуд Собир ҳам бу фикрларни қувватлар экан, икки ўртадаги келишмовчиликларни бир-бирига шарт қўйиш ёки таҳдид қилиш билан ҳал қилиб бўлмаслигини таъкидлайди.\n- Ўзбекистон экологлари атрофида тўпланган ўзбекистонликларнинг иддаоларида асос бордир. Аммо Ўзбекистоннинг чегараолди туманларда мавжуд корхоналари тарқатаётган заҳарли чиқиндилар мамлакатимиз шимолий ҳудудларини ўта оғир экологик ҳолатга олиб келганини у томон ҳам тан олсин. Лекин биз бу борада оғиз очмаяпмиз-ку. Орадаги муаммоларни дипломатия йўли билан ҳал қилишимиз лозим, бир-биримизга мушт кўрсатиш билан эмас, дейди Демократлар лидери Масъуд Собир.\nТожикистон Социал-демократик партияси раиси ўринбосари Амният Абдуназаров фикрича, ўзбек-тожик муносабатларининг тобора кескинлашаётганига Ислом Каримов ва Имомали Раҳмон ўртасида ҳамон сақланиб қолаётган кина-адоват сабаб бўлмоқда.\n- Роғун ГЭСи ёки экология масаласи, Талко заводи каби масалалар бу шунчаки баҳона. Бу кескинлашувнинг илдизи яна Имомали Раҳмон ва Ислом Каримовнинг шахсий амбицияларига зўр бериши ва кўпдан буён икки давлат раҳбарлари орасида давом этиб келаётган ўзаро хусуматга бориб тақалади. Тожик ва ўзбек халқи, яъни оддий халқ тинчлик, дўстлик тарафдори. Баъзида сиёсатчилар халқнинг соддалигидан ўз манфаати йўлида фойдаланади. Ўзбекистон айрим туманларида давом этаётган пикетларнинг асл моҳиятини ўша тадбирда қатнашаётганларнинг кўпчилиги балки билмас. Лекин, менимча, бу яхши оқибатларга олиб бормайди, дея мулоҳаза билдиради Социал-демократлар расмийси Абдуназаров.


Словакияда ўтказилган президентлик сайловида Зузана Чапутова ғолиб бўлди – Газета.uz\nСловакияда ўтказилган президентлик сайловида ғолиб бўлган Зузана Чапутова мамлакатнинг илк аёл раҳбари бўлди.\nLotinchada 1 апрель 2019, 11:55 Жаҳон\nАдвокат ва фаол фуқаро Зузана Чапутова Словакияда ўтказилган президентлик сайловида ғолиб бўлди. Шундай қилиб, мамлакатни илк бор аёл киши бошқарадиган бўлди, дея хабар беради РИА Новости.\nСловакия статистика бошқармаси берган маълумотга кўра, 45 ёшли Чапутова 58,4% овоз олди. Унинг рақиби — Еврокомиссия раиси ўринбосари Марош Шефчович 41,6% овоз тўплади. Рўйхатга олинган сайловчиларнинг 41,79 фоизи сайловда иштирок этди.\nСловакия 1993 йилда мустақилликни қўлга киритганидан бери Чапутова мамлакатнинг бешинчи президенти бўлди. У 15 июнь куни — амалдаги президент Андрей Кискининг ваколати тугаганидан сўнг вазифасига киришади.\nЗузана Чапутова 1996 йилда Братиславадаги Коменский номидаги университетида магистрлик даражасини олган. 2001 — 2017 VIA IURIS жамоатчилик бирлашмаси билан ҳамкорлик қилган, 2010 йилдан адвокат сифатида ёрдам бера бошлаган. Давлат муассасаларида меҳнат ҳуқуқини таъминлаш масалалари билан шуғулланган.


ЎзА - Миллатлараро ҳамжиҳатликка чорловчи фестиваль\n14.09.2018 22:00 Чоп этиш версияси\n“Тасанно – 2018” халқаро миллий таомлар фестивали мамлакатимизда аккредитация қилинган қатор дипломатик ваколатхоналар, халқаро ташкилотлар, шунингдек, шаҳримизнинг етакчи ресторанлари ва маданият марказлари ходимлари кўмагида ўтказилмоқда.\nХорижий мамлакатлар билан маданий-маърифий ҳамкорликни ривожлантириш, турли халқлар тарихи, урф-одат ва анъаналари, санъати ва маданияти билан яқиндан танишиш, дўстлик ришталарини янада мустаҳкамлаш мақсадида ташкил этилган фестивалда Германия, Бангладеш, Фаластин, Украина, ХХР, Россия, Латвия, Озарбайжон, Ҳиндистон, Жанубий Корея, Туркманистон, Қозоғистон, Қирғизистон, Вьетнам каби давлат вакиллари ҳамда мамлакатимизнинг машҳур ошпаз ва ҳунармандлари қатнашди.\n– Ўзбек халқининг меҳмондўст, бағрикенг, саховатли халқ эканлигини биламиз ва буни қадрлаймиз, – дейди қозоғистонлик иштирокчи Батир Гулсим. – Шу сабаб юртингизда бўладиган халқаро фестивалларда доимий иштирок этишга ҳаракат қиламиз. Ушбу фестивалда бизда севиб истеъмол қилинадиган миллий таомларимиз ҳамда ҳунармандчилик маҳсулотларимиз билан қатнашяпмиз.\nБу фестивалда таомлар кўргазмасидан ташқари китоб, ҳунармандчилик, заргарлик ҳамда яна кўплаб санъат намуналари ҳам намойиш этилди. Хусусан, қўғирчоқ устаси Ўринбой Ибрагимов 15 дан ортиқ турдаги миллий урф-одатларимизга хос бўлган қўғирчоқлар билан қатнашди.\n– Йигирма беш йилдирки миллий қўғирчоқларимизни ясаш билан шуғулланаман, – дейди Ў.Ибрагимов. – Бу қўғирчоқлар ўзининг сифати, экологик тоза ва миллий менталитетимизга мослиги билан алоҳида аҳамиятга эга. Шу сабаб маҳсулотларимизга нафақат ўзимизнинг маҳаллий аҳоли, юртимизга ташриф буюраётган меҳмонларда ҳам қизиқиш ортмоқда.\nКўп йиллардан буён миллатлараро муносабат, ҳамжиҳатлик, аҳиллик ва бағрикенглик ғояларини мустаҳкамлашга ҳисса қўшиб келаётган фестиваль кўтаринки кайфиятда ўтди. Турли миллат вакиллари ижросидаги рақс ва куй-қўшиқлар йиғилганларга хушкайфият бағишлади.


Вел Дроп Макс – medu.uz – Дорилар ҳақида маълумотлар ўзбек тилида\nВел Дроп Макс\nHome Йўриқномалар Вел Дроп Макс\nПрепаратнинг савдо номи: Вел Дроп Макс\nТаъсир этувчи модда (ХПН): натрий карбоксиметилцеллюлоза\nфаол модда: кармеллозани натрийли тузи* (натрий карбоксиметилцеллюлоза (Цекол 2000)) – 5 мг;\nёрдамчи моддалар: стабилизация қилинган оксихлорид комплекси, натрий хлориди, кальций хлорид дигидрати, калий хлориди, магний хлориди гексагидрати, борат кислотаси, 10% ли хлорид кислотаси, 10% ли натрий гидроксиди, инъекция учун сув.\n* натрий кармеллозани сақланиши қўлланидиган субстанцияга боғлиқ.\nТаърифи: тиниқ, рангсиз бироз қовушқоқ эритма.\nФармакотерапевтик гуруҳи: кўз касалликларини даволаш учун қўлланадиган препаратлар.\nВел Дроп Макс маҳаллий офтальмологик препаратдир. Дори воситасининг компонентлари фармакологик таъсир кўрсатмайди, препаратнинг таъсири фаол модданинг физикавий ҳусусиятларига асосланган.\nНатрий карбоксиметилцеллюлоза шиллиқ пардаларни намлатувчи таъсир кўрсатади ва кўз ёш плёнкасини барқарор бўлишига ёрдам беради, қуруқ ва таъсирчан кўзларни намлаш учун ишлатилади. Кўзларни қуришини асосий сабаби бўлиб шамол, қуёш, иссиқ / кондиционер, компьютерда ишлаш / кўп ўқиш ва баъзи дори воситаларининг таъсири ҳисобланади. Натрий карбоксиметилцеллюлоза кўз томчилари кўзларнинг намлигини сақлаб туради, шикастланиш ва инфекциядан ҳимоя қилади, қуруқ кўзларнинг ачишиш, қичишиш ва кўзда ёт жисмни ҳис қилиш каби симптомларини камайтиради. Молекуляр оғирлиги юқори бўлганлиги сабабли, натрий карбоксиметилцеллюлоза шох пардаги ўтмайди.\nОдамда фармакокинетик тадқиқотлар ўтказилмаган. Ҳайвонларда ўтказилган тадқиқотларда препаратнинг канцерогенлиги, мутагенлиги, фертилликка таъсири ёки тератоген самаралари юзасидан маълумотлар олинмаган.\nкўзни қуриши оқибатида уни ачишиши ва таъсирланишини вақтинчалик енгиллатиш учун, шунингдек навбатдаги таъсирланишдан ҳимоя воситаси сифатида;\nшамол ёки қуёш таъсирида ёки компьютерда узоқ вақт давомида ишлаш оқибатида кўзларни бироз таъсирланиши билан чақирилган дискомфортни вақтинчалик енгиллаштириш учун қўлланади.\nЗаруратга қараб, шикастланган кўз (лар) га 1 ёки 2 томчидан томизилади.\nБошқа маҳаллий офтальмологик препаратлар билан бирга қўлланганида препаратларни қўллаш орасидаги 10-15 минутлик интервалга риоя қилиш керак.\nКўз томчиларини томизишдан олдин қўлларни яхшилаб ювиш керак. Сўнгра кўрсаткич бармоқ билан пастки қовоқ эҳтиёткорлик билан пастга тортиш, бошни орқага эгиш, кўзларни юқорига қаратиш ва коньюнктивага 1-2 томчидан томизиш керак. Инстилляциядан сўнг кўриш аниқлигини қисқа муддатли бузилиши бўлиши мумкин. Уни бартараф қилиш учун кўзларни бир неча марта очиб ёпиб харакат қилиш керак.\nЖуда кам ҳолларда кўзларнинг гиперемияси, ачишиши каби ножўя самаралари ривожланади. Бундай ҳолларда препаратни қўллашни тўхтатиш ва шифокорга мурожаат қилиш керак.\nПрепаратга шахсий ўта юқори сезувчанликда қўллаш мумкин эмас.\nМаълумотлар йўқ. Бошқа маҳаллий офтальмологик воситалар бир вақтда қўлланганида томизишлар ўртасида тавсия этилган интервалларга риоя қилиш керак.\nҲомиладорлик даврида ушбу препаратни қўллаш ҳавфи мавжуд эмас. Карбоксиметилцеллюлоза тизимли қон оқимига сўрилмайди, ва демак репродуктив фаолиятга ҳамда эмбриофетал ривожланишга тизимли таъсир кўрсатмайди.\nПрепаратнинг дозасини ошириб юборилиш ҳоллари қайд этилмаган. Унинг фаол компонентлари умумий қон оқимига сўрилмайди ва тизимли таъсир кўрсатмайди.\nФлакон очилганидан сўнг препаратни 30 кун давомида ишлатиш мумкин.


Чиройли қомат сари 4 қадам\nИш, уй, болалар ва яна иш… Фитнесга, машғулот залларига боришга вақтингиз йўқми? Қайғурманг! Ушбу машқларни қаерда истасангиз ва қачон xоҳласангиз, бажаришингиз мумкин. 1 ҳафта ўтибоқ натижа сезила бошлайди.\n1. Қориндаги ёғлардан халос бўламиз!\nСтул ёки креслога суяниб ўтиринг. Қўлларингизни текис тутган ҳолда стулнинг ўнг тарафига қўйинг. Тиззаларни секин кўтаринг. Товонлар полдан 15-20 см. кўтарилсин. Бир неча дақиқа тиззангизни шу ҳолатда ушлаб туринг. Ва яна секин тушуринг.\n2. Бўксангиз қоматингизга мос бўлиши учун…\n..лифтни эсингиздан чиқаринг. Иложи борича зиналардан тушиб-чиқинг.\nОёқлар чигилни ёзамиз!\nИшxонада, жамоат транспортида, ошxонада, телевизор қаршисида умуман қаерда бўлса ҳам, қандай оёқ кийимда бўлса ҳам, бу машқни бажара оласиз.\nАввал оёқ учини кўтаринг, сўнг товонни навбатма-навбат кўтариб тушуринг. Оёқларингиз толмагунича машқни такрорлайверинг. Бу машқ нафақат оёқларни гўзаллаштиради, балки варикознинг ҳам олдини олади.\nУмуртқа поғонаси учун…\nҚоматингизни тик тутинг, елкаларни орқага то кураклар бир-бирига текканини ҳис қилгунингизча ушлаб туринг, бошингизни юқорига кўтаринг-да, тўғрига қараб юринг. Бошида бундай юриш сизга қийинлик туғдириши мумкин, аммо кейинчалик кўникасиз.\nПросмотров: 1173 | Добавил: Sayyod_Bek | Рейтинг: 0.0/0\nSaytda sizga nimalar yoqmaydi ?


ЎзА - Ёш тадбиркорлар ҳудудий кўргазмаси\nЁш тадбиркорлар ҳудудий кўргазмаси\n20.09.2017 15:56 Чоп этиш версияси\nАндижонда “Ватаним равнақига менинг ҳиссам!” шиори остида ёшлар раҳбарлик қилаётган тадбиркорлик субъектлари маҳсулотларининг ҳудудий кўргазмаси бўлиб ўтди.\nАндижон вилояти ҳокимлиги, Ўзбекистон Савдо-саноат палатаси вилоят ҳудудий бошқармаси, Тадбиркорлар ва ишбилармонлар ҳаракати – Ўзбекистон Либерал-демократик партияси, Ўзбекистон ёшлар иттифоқи вилоят кенгашлари ҳамкорлигида ўтказилган тадбирда ёш тадбиркорлар, ҳунармандлар, кенг жамоатчилик вакиллари иштирок этди.\nМамлакатимизда кичик бизнес ва хусусий тадбиркорликни ривожлантириш, айниқса, ёш тадбиркорларни ҳар томонлама қўллаб-қувватлаш, уларнинг самарали фаолият юритиши учун кенг имкониятлар яратишга алоҳида эътибор қаратилмоқда. Президентимизнинг 2017 йил 5 июлдаги “Ёшларга оид давлат сиёсати самарадорлигини ошириш ва Ўзбекистон ёшлар иттифоқи фаолиятини қўллаб-қувватлаш тўғрисида”ги фармони бу борада муҳим дастуриламал бўлиб хизмат қилмоқда.\n– Кўргазмада барча туман ва шаҳарлардан 20 дан зиёд тадбиркорлик субъекти ўз маҳсулотларини намойиш этди, – дейди Ўзбекистон Савдо-саноат палатаси вилоят ҳудудий бошқармаси бошлиғи У.Тожибоев. – Бундай тадбир уларга ўз имконият ва салоҳиятини намойиш этиш, ишлаб чиқараётган маҳсулотларини кенг тарғиб қилиш имкониятини беради.\nАндижон шаҳридаги “Салом ҳамкор текстиль” хусусий корхонасида ишлаб чиқарилаётган трикотаж маҳсулотлари, Жалақудуқ туманидаги “Astonish-Medikal” хусусий корхонасида тайёрланган дори-дармон воситалари юқори баҳоланди.\n– Корхонамизда 20 га яқин турдаги трикотаж маҳсулотлари тайёрланади, – дейди “Салом ҳамкор текстиль” хусусий корхонаси иш юритувчиси, ёш тадбиркор А.Ҳошимов. – Ёш тадбиркорларга кўрсатилаётган эътибор ва кўмак туфайли қисқа вақт ичида ички бозорда ўз ўрнимизни топдик. Ўтган йили корхонамизнинг айланма маблағи ҳамда “Ҳамкорбанк” акциядорлик-тижорат банкидан олинган 900 миллион сўм кредит ҳисобига хориждан замонавий тикув дастгоҳлари келтириб ўрнатдик. Натижада ишлаб чиқариш хажми ва маҳсулот сифати кескин ортди. Жорий йилнинг биринчи ярмида 1 миллиард 650 миллион сўмлик маҳсулот тайёрланди. Корхонамизда меҳнат қилаётган 55 ишчининг аксарияти касб-ҳунар коллежлари битирувчиларидир.\nКўргазма доирасида ёш тадбиркорлар, хусусан, тадбиркорлик фаолиятини бошлаш арафасида турган йигит-қизлар, коллеж битирувчилари учун “устоз-шогирд” анъаналарини ривожлантириш, тадбиркорлик фаолиятини самарали йўлга қўйиш мавзуларида ўқув-амалий семинар ўтказилди. Мутахассислар томонидан ёш тадбиркорларга соҳага оид миллий қонунчилик, шунингдек, солиқ тўловлари бўйича имтиёз ва преференциялар, кредит олиш, ҳисобот топшириш, маркетинг ишларини йўлга қўйиш сингари қатор йўналишларда тушунчалар берилди. Иштирокчилар ўзларини қизиқтирган саволларга атрофлича жавоб олди.\nТадбир якунида ишлаб чиқариш борасида юксак натижаларга эришаётган бир гуруҳ ёш тадбиркор ва ҳунармандлар махсус диплом ва эсдалик совғалари билан тақдирланди.


“Боламни сотиб эримга машина обераман”\n“Ҳуқуқ” нашрининг ёзишича, беш фарзанднинг онаси Холида Зарипова, Шарифжон Бурхонов шахс билан шаръий никоҳ асосида яшаб келган. У олтинчи фарзандга ҳомиладор бўлгач,синглиси билан маслаҳатлашиб, болани сотишга қарор қилган.\nШу мақсадда опа-сингиллар Фарғона туғруқхонаси бошлиғи Зубайда Аҳроровадан болани сотиб беришни сўраган. Шифокор аёл яқинда туғилган боласи ўлиб қолган Одина Мадаминовани “харидор”ликка кўндирган. Режага мувофиқ, боланинг онаси 1800 доллар, ўртадаги “даллол” Аҳророва эса 400 доллар олиши керак эди. Аммо жиноятчилар қўлга олинган ва тегишли жазога тортилган. Бу Ўзбекистондаги бола сотиш билан боғлиқ илк шундай ҳол эмас.\nАйни пайтда Афғонистоннинг Маймана вилоятидаги ўзбеклар ҳам боласини сотиб кам кўстига яратаëттгани ҳақидаги ҳабарлар Кабул матбуоти сарлавҳаларидан ўрин олди.\ndata-title="“Боламни сотиб эримга машина обераман”" data-description="“Ҳуқуқ” нашрининг ёзишича, беш фарзанднинг онаси Холида Зарипова, Шарифжон Бурхонов шахс билан шаръий никоҳ асосида яшаб келган. У олтинчи ..." data-image="https://eltuz.com/wp-content/uploads/2016/01/rasm718.jpg" data-url="https://eltuz.com/satira/1798/" data-services="facebook,odnoklassniki,twitter,telegram" data-counter="ig">\nЙиғилишда Қашқадарёнинг Миришкор тумани ҳокими Бахтиёр Ражабовнинг ўз қўл остидагиларни ва йиғилиш иштирокчиларини уят сўзлар билан ҳақорат қилгани ва ...


Шу жиҳатдан, микромолиялаштириш қонунчилигини такомиллаштириш, соҳанинг энг самарали ва замонавий амалиётларини жорий этиш ҳар қачонгидан ҳам муҳимроқ.\nОлий Мажлис Қонунчилик палатасидаги Ўзбекистон Экологик партияси фракциясининг навбатдаги йиғилишида кўриб чиқилган “Нобанк кредит ташкилотлари ва микромолиялаш фаолияти тўғрисида”ги қонун лойиҳасида эса соҳада юзага келаётган муаммолар ечими ўз аксини топган.\nТаъкидланганидек, кредит ташкилотлари фаолиятини ташкил этиш учун ҳуқуқий асосларни такомиллаштириш, шунингдек, тижорат банкларини микромолиялаштириш жараёнларига жалб қилиш бўйича кўрилаётган чораларга қарамай, республикада микромолиявий хизматлар кўрсатиш ҳажмини сезиларли даражада кенгайтиришда бир қатор муаммолар мавжуд.\nТаклиф этилаётган қонун лойиҳасининг мақсади эса нобанк кредит ташкилотларини ташкил этиш, уларнинг фаолият кўрсатиши ва фаолиятини тугатишини ҳамда микромолиялаш фаолиятини амалга ошириш соҳасидаги муносабатларни тартибга солишдан иборат.\nҚизғин муҳокамалардан сўнг, фракция аъзолари қонун лойиҳаси юзасидан ўз таклифларини билдирган ҳолда, уни қўллаб-қувватладилар.\nЙиғилишда кўриб чиқилган барча масалалар юзасидан Ўзбекистон Экологик партияси фракциясининг тегишли қарори қабул қилинди.\nКўришлар сони: 289


Пайғамбаримиз Муҳаммад Мустафо (С.А.В) - Ebu'l-Fâruk Süleyman Hilmi TUNAHAN (K.S.) (SİLİSTREVÎ)\nПайғамбаримиз Муҳаммад Мустафо (С.А.В)\nДунёда ва охиратта шарафли, фазилатли яхши инсон бўлиш учун оламларга раҳмат бўлган пайғамбаримиз Муҳаммад Мустафо (с.а.в) ни яхши билиш, яхши англаш ва унга ҳақиқий уммат бўлиш лозимдир. Пайгамбаримизни танимаган, билмаган, севмаган инсон ҳеч қандай йўл билан шарафли ва фазилатли бўла олмайди.\nПайғамбаримизни исми Муҳаммад отасининг исми Абдуллоҳ. Онасининг исми эса Оминадир. Онасининг қорнида етти ойлик бўлганида отаси вафот этган эди. Мелодий 571 йилда апрель ойининг йигирманчи кечаси, яъни Роббиул аввал ойининг ўн иккинчи кечаси тонг пайти, дуйшанба куни Маккада туғилган. Туғилганда бошқа чақалоқлардан биронтасига ўхшамасди. Унда порлаган пайгамбарлик нури қараган кўзларни қамаштирарди.\nТўрт йошига қадар эмизган онаси Ҳалиманинг ёнида қолди. Сўнгра оиласига берилди. Олти ёшта экан онаси Омина вафот қилди. Бобоси Абдулмутталиб уни ўз ёнига олди. Фақат онаси вафотидан икки йил ўтиб, саккиз ёшка кирганда бобоси ҳам оламдан ўтди. Шундан кегин амакиси Абу Толиб уни ўз ёнига олди.\nПайғамбаримизнинг болалиги ва ёшлиги, бўйдоқлик-оилалик даври. Хуллас бутун ҳаёти ҳеч бир инсонга насиб бўлмаган фазилат ва камолат ичида кечди.\nЙигирма беш ёшида Ҳадичату-Кубро онамиз билан оила қурди. Ҳеч бир замон бутларга сиғинмади. Болалигидан бошлап бутларни севмас эди. Ҳазрати Иброҳим алайҳиссаломнинг дини бўйича Аллоҳка ибодат қиларди. Замон-замон Макканинг ёнидаги Ҳиро тоғига борип, Аллоҳнинг қудрати ва буюклиги ҳақида ўйга толарди. Аллоҳ ўзига берган ишқ ила илоҳий муҳаббат денгизида сузар, қалбида ёнган тавҳид нурининг зиёсида Аллоҳни зикр қилар эди.\nБир кун пайғамбаримиз Ҳиро ғорида ўзига ҳос лаҳути оламда ўтирар экан, Аллоҳнинг амри билан Жаброил алайҳиссалом пайгамбарлик вазифасини билдиришка келди. Инсониятнинг қутқарувчиси, Аллоҳ севган ҳазрати Муҳаммад соллаллоҳу алайҳи васаламга:- “Ўқи”, деди. Пайғамбаримиз:\n“Нимани ўқийман?”, деб жавоб берди. Жаброил алайҳиссалом:\n“Ўқи”, деб такрорлади. Ҳазрати Муҳаммад (саллоллоҳу алайҳи васалам) жавобини такрорлади. Шундан кейин Жаброил алайҳиссалом пайғамбаримизнинг муборак кўкрагидан тутиб, уч мартта сиқди. Шундай қилиб, пайғамбаримиз бир манавий амалиёт кечирдилар. Фаришта учинчи марта амр қилгандан кейин пайғамбаримиз буйук бир мўъжиза билан ўқий бошладилар. Бу илк ваҳий болган ояти карима эди. Оятнинг юксак маъноси шундан иборат эди:\n“-Сени йўқдан бор қилган, тарбия қилиб улғайтирган, камолга етиштирган Роббингнинг исми ила ўқи! У инсонни лаҳта қондан яратти. Ўқи! У карим бўлган Раббингнинг ҳаққи учун. У қаламла таълим берди ва инсонга билмаганини ўргатди”.\nШундай қилиб, ҳазрати Муҳаммад (саллоллоҳу алайҳи васалам)га Пайғамбарлик вазифаси берилди. Қуръони Карим йигирма уч сана давомида нозил бўлди. Пайғамбаримиз ўн уч йил инсонларни Маккада Ҳақ Йўлга даъват қилди. Буюк машаққатлар ва изтироблар чекди. Барчасига сабр қилиб Аллоҳнинг борлигини, бирлигин ёйишга ҳаракат қилди. Сўнгра Мадинаи Мунавварага ҳижрат қилди. У ерда ҳам ўн йил давомида пайғамбарлик вазивасини бутун кучи билан адо этишка ҳаракат қилди. Инсонларга инсонликни, маданиятни ўргатди. Қоронғу кўнгилларни Ислом нури билан нурлантирди.\nундай қилиб ўз вазифасини ўтади. Олтмиш уч ёшида вафот қилди. Инсониятга ҳидоят қуроли бўлган Қуръони Каримни ва суннати саниясини тавсия ва омонат қилди.\nЭй Аллоҳнинг Расули, сенга салот ва салом бўлсин! Сени ҳаққи ила юборган оламларнинг Роббиси Аллоҳ Таолодир. Сен Раҳмати лилъоламинсан. Инс ва жиннинг пайғамбарисан. Сен Ҳотамул-Анбиёсан. Сен “Лавлока Лавлок. Ламо халақтуъл-афлоқ” ҳитоби иззатининг нишонисан. Сен Муҳаммад Мустафо (алайҳивасалам)сан!.


524-сон 09.11.1998. Ўзбекистон Республикаси давлат қисқа муддатли облигацияларини чиқаришнинг асосий шартлари\n2.07.00.00.00 Молия ва кредит тўғрисидаги қонунчилик. Банк фаолияти / 07.25.00.00 Қимматли қоғозлар эмиссияси / 07.25.02.00 Чиқариш тўғрисидаги қарор]\nЎЗБЕКИСТОН РЕСПУБЛИКАСИ ДАВЛАТ ҚИСҚА МУДДАТЛИ ОБЛИГАЦИЯЛАРИНИ ЧИҚАРИШНИНГ\n[Ўзбекистон Республикаси Адлия вазирлиги томонидан 1198 йил 9 ноябрда рўйхатдан ўтказилди, рўйхат рақами 524]\nМазкур Асосий шартлар Ўзбекистон Республикаси адлия вазирининг 2019 йил 26 августдаги 367-мҳ-сонли «Идоравий норматив-ҳуқуқий ҳужжатларни давлат реестридан чиқариш тўғрисида»ги буйруғига (рўйхат рақами 524-2, 26.08.2019 й.) асосан давлат реестридан чиқарилган.\n1. Мазкур шартлар Ўзбекистон Республикаси Вазирлар Маҳкамасининг 1996 йил 26 мартдаги 119-сонли Қарорига асосан ишлаб чиқилган ва давлат қисқа муддатли облигацияларининг (бундан буён матнда Облигациялар деб юритилади) чиқарилиши ва муомалада бўлишини тартибга солади. Облигацияларнинг эмитенти Ўзбекистон Республикаси Молия вазирлиги ҳисобланади. Облигацияларнинг жойлаштирилиши ва тўловларининг амалга оширилиши Марказий банк томонидан Молия вазирлиги номидан ва ҳисобидан амалга оширилади.\n2. Облигациялар эмиссияси мунтазам равишда алоҳида чиқарилишлар шаклида амалга оширилади. Ҳар бир чиқарилиш, қоида тариқасида, ойига бир маротаба амалга оширилади. Облигациялар бир йилгача бўлган муддатга чиқарилади.\n3. Облигацияларнинг номинал баҳоси 1000 (минг) сўмни ташкил этади.\n4. Юридик шахслар облигацияларнинг эгалари бўлиши мумкин. Облигацияларнинг ҳар бир чиқарилиши учун уларнинг бўлажак эгалари бўйича чекловлар белгиланиши мумкин.\nОблигация эгаси тўлови амалга оширилган облигациялар қийматига тенг суммадаги кейинги чиқарилиш облигацияларини сотиб олиш ҳуқуқига эга.\n5. Облигациялар тўлови Ўзбекистон Республикаси Молия вазирлиги номидан ва ҳисобидан Марказий банк томонидан ваколатли ташкилотларга (бундан буён матнда Дилерлар деб юритилади) облигацияларнинг номинал қийматини нақд пулсиз шаклда ўтказиш йўли билан амалга оширилади. Дилерлар облигациялар тўловини уларнинг эгаларига, тузилган шартномаларга мувофиқ облигацияларни тўлаш пайтида уларнинг номинал қийматини нақд пулсиз шаклда ўтказиш йўли билан амалга оширадилар.\n6. Облигациялардан олинган даромад харид баҳоси билан сотиш баҳоси (ёки тўлов баҳоси) ўртасидаги фарқ ҳисобланади.\n7. Облигациялар махсус қоғоз бланклари шаклида тайёрланмайди. Облигацияларнинг ҳар бир чиқарилиши махсус Глобал сертификат кўринишида, иккита асл нусхада расмийлаштирилади, улардан биттаси Ўзбекистон Республикаси Молия вазирлигида, иккинчиси эса Ўзбекистон Республикаси Марказий банкида сақланади. Облигацияларга эгалик қилиш ҳуқуқи Ўзбекистон Республикаси валюта биржаси савдо тизимида облигацияга эгалик қилиш ҳуқуқи ва уни сақлаш бўйича очилган тегишли ҳисобвараққа (бундан буён матнларда «депо» ҳисобварағи) кирим ёзуви киритилиши билан юзага келади.\n8. Ўзбекистон Республикаси Марказий банки облигациялар чиқарилишига хизмат кўрсатиш бўйича бош агент ҳисобланади. У Молия вазирлиги билан келишган ҳолда, ушбу Асосий шартларда белгиланмаган облигацияларни жойлаштириш ва муомалада бўлиш масалаларини тартибга солади.\n9. Облигацияларни жойлаштириш, муомалада бўлиши ва сўндириш, клиринг ва ҳисоб-китобларни амалга ошириш ҳамда облигация эгалари ҳисобини юритиш ва улар билан ҳисоб-китоб қилиш Ўзбекистон Республикаси Валюта биржаси томонидан Ўзбекистон Республикаси Марказий банки билан тузилган шартнома асосида амалга оширилади.\nДилер Ўзбекистон Республикаси Марказий банки билан облигациялар бозорида дилерлик вазифасини бажариш бўйича шартнома тузади.\n10. Облигацияларни чиқаришга доир қарор Ўзбекистон Республикаси Марказий банки билан келишилган ҳолда Ўзбекистон Республикаси Молия вазирлиги томонидан қабул қилинади. Облигациялар чиқариш учун қарор қабул қилишда унинг чегаравий миқдори, жойлаштириш санаси ва бўлажак эгаларига қўйиладиган чекловлар белгиланади.\n11. Ушбу Асосий шартларнинг 10-бандида кўрсатилган облигацияларнинг кейинги чиқарилишига доир маълумотлар уларни жойлаштириш бошланишидан камида 7 кундан кам бўлмаган муддатда эълон қилинади. Чиқаришга мўлжалланган облигациялар миқдорининг камида 20 фоизи сотилган тақдирда чиқарилиш амалга ошган ҳисобланади.\n12. Ўзбекистон Республикаси Марказий банки облигацияларни иккиламчи бозорда сотиб олиши мумкин.\n13. Ўзбекистон Республикаси Молия вазирлиги облигацияларни иккиламчи бозорда қайта сотиб олиш операциясини амалга ошириши мумкин.\nЎзбекистон Республикаси Марказий банки Бошқарувининг 2016 йил 5 мартдаги 6/1-сон (рўйхат рақами 524-1, 2016 йил 8 апрель) қарорига асосан киритилган ўзгартириш ва қўшимчалар билан


«Бунёдкор»нинг Минскдаги ўқув-йиғин машғулотлари якунланиб бормоқда. Жамоанинг тажрибали ўйинчиси Анвар Ғофуровнинг йиғин ҳақидаги фикрлари билан қизиқдик.\n- Жамоада ҳаммаси жойида. Футболчилар бир-бири билан аҳил, барча бир бўлиб ўйинимизни янада яхшилаш, натижа кўрсатиш учун меҳнат қиляпти. Мураббийлар штаби томонидан берилаётган вазифалар, юкламалар, кўрсатмаларни бажариш биз футболчиларга завқ бағишлаяпти, десам тўғри бўлади. Буни ўйинчиларнинг юз-кўзидан, ҳаракатларидан билиш мумкин. Минскнинг иқлимига гап бўлиши мумкин эмас!\nИккинчи даврага тайёргарликни юртимизда ҳам ўтказишимиз мумкин эди, лекин иссиқ иқлимда юклама олиш билан ҳозиргидек салқинда жисмоний кучга ишлашнинг орасида фарқ бўлади. Иссиқдаги юкламалар зиёнимизга ҳам ишлаши мумкин. Ўйлайманки, мазкур йиғиндаги юкламалар иккинчи даврада бизга фойда беради.\nАгар ҳозирги ҳолатимизда иккинчи даврага кириб борсак, ўйлайманки, кўплаб рақибларимизга муаммо бўла оламиз ва асабига тегамиз. Минск йиғини давомида ҳозиргача учта ўртоқлик учрашуви ўтказдик. Айтиш керак, уччала рақиб ҳам каминада ижобий таассурот қолдирди. Тўғри, барча ўйинларда ғалаба қозонганимиз рақибларни кучсиз кўрсатар, аммо мен ундай демаган бўлардим. Сабаби, бу баҳсларда биз ўз ўйинимизни топа олдик. Шу боис тўп назорати бўйича рақибдан устунлик қилдик. Назаримда Белорусь клублари пасларга асосланган футбол ўйнамайди, балки шунинг учун улар бизнинг ўйинга мослаша олмади.


“Саҳобаларнинг фазли борасида юз оят” туркумидан 7-оят — KUKALDOSH.UZ\n﴿ وَلَا تَطْرُدِ الَّذِينَ يَدْعُونَ رَبَّهُمْ بِالْغَدَاةِ وَالْعَشِيِّ يُرِيدُونَ وَجْهَهُ مَا عَلَيْكَ مِنْ حِسَابِهِمْ مِنْ شَيْءٍ وَمَا مِنْ حِسَابِكَ عَلَيْهِمْ مِنْ شَيْءٍ فَتَطْرُدَهُمْ فَتَكُونَ مِنَ الظَّالِمِينَ ﴾ [الأنعام: 52[\nЭртаю кеч Роббиларига Унинг юзини ирода қилиб дуо этаётганларни ҳайдама! Уларнинг ҳисобидан сенинг зиммангда ҳеч нарса йўқ. Сенинг ҳисобингдан уларнинг зиммасида ҳеч нарса йўқ. Уларни ҳайдаб, золимлардан бўлиб қолма (Анъом сураси 52-оят). \nУшбу ояти кариманинг нозил бўлиш сабаби ҳақида Имом Аҳмад ибн Ҳанбал Асбот ибн Муҳаммаддан, у зот Ашъасдан, у зот Кирдавсдан, у эса, Абдуллоҳ ибн Масъуд розияллоҳу анҳудан қуйидагиларни ривоят қиладилар: «Қурайш зодагонларидан бир гуруҳи Пайғамбаримиз олдиларидан ўтиб кетаётиб, у кишининг ҳузурларида Суҳайб, Билол, Аммор, Хаббоб ва бошқа заифҳол мусулмонларни кўриб қолдилар ва Пайғамбаримиз соллаллоҳу алайҳи васалламга: «Эй Муҳаммад! Ўз қавминг ичидан шуларга рози бўлдингми? Орамиздан Аллоҳ неъмат берганлар шуларми? Энди биз шуларга эргашишимиз керакми? Уларни ҳайда! Уларни ҳайдасанг, эҳтимол биз сенга эргашармиз», дейишди. Ана шунда: «Эртаю кеч Роббиларига унинг юзини ирода қилиб дуо этаётганларни ҳайдама!» ояти каримаси нозил бўлди».\nЧунки ҳайдаш – жазодир. Уларни ҳайдаш билан ўзларига зулм қилгувчилардан бири бўлиб қолиш мумкин. Ҳайдашнинг сабаби гуноҳ бўлади. Гуноҳга кўра ҳисоб-китоб қилиш Аллоҳнинг ишидир. [2-3]\nБу ердаги саҳобаларнинг фазли шундаки, Аллоҳ таоло уларни “Эртаю кеч Роббиларига Унинг юзини ирода қилиб дуо этаётганлар” деб алоҳида таъкидлади.\nУшбу оятда бутун мусулмон халқи учун катта ўрнак бор. Ҳар биримиз Аллоҳнинг важҳини ирода қилган ҳолда дуода бўлишимиз зарур. Қилаётган амалларимизни холис Аллоҳ таоло учунгина қиладиган бўлсак албатта, нажот топадиганлардан бўламиз.\nАллоҳ таоло барчамизни эртаю кеч Ўзининг важҳини ирода қилган ҳолда дуода бўлишимизга мувоффақ қилиб қўйсин!


ЯНГИ ДУНЁ » Blog Archive » Ризо ОБИД: БУ – КЎҲНА ДУНЁ!\nРизо ОБИД: БУ – КЎҲНА ДУНЁ!\nБу дунё яралгандан буён ҳеч бир нарса ўзгармайди.\nУнинг нисбий ўзгарувчанлиги эса унинг бошқа дунё бўлиб қолганига асос эмас.\nКимдир бу дунёга келса, кимдир бу дунёдан кетади.\nАйримлар дунё ўткинчи дейишади. Менинг фикримча эса дунё ўткинчи эмас балки ундаги мавжудотлар ўткинчи.\nБаъзиларнинг наздида дунё ўзгараётгандай кўринади.\nЙўқ, дунёда илм-фан ва бошқа турли соҳаларда янги бир тараққиёт босқичи талаб-эҳтиёжлар туфайли юзага келади. Дунёнинг ўзгармаслигига яна бир далил: қабоҳат ва эзгулик ҳамиша, ҳамма даврларда ёнма-ён.\nЎша айримларнинг дунёни англаш учун тиришиши бу бор нарса.Чунки у чуқур мулоҳаза, мушоҳада қила билмайди. У учун аллақачон англаш керак нарсалар бу азалдан бор нарсалар бўлиб, англашга нўноқлар учун оддий чумоли ҳаракати ҳам ҳайратланарлидир.\nОдамзот ўзи табиатан қизиқувчан, ҳайратланувчан зот. Керак-керакмас нарсаларга қизиқади, ҳайратланади.\nМенинг назаримда одамзотнинг кўпчилиги беҳуда нарсаларга кўпроқ қизиқади. Бу эса кўп ҳолларда унинг ҳалокатига сабаб бўлади. Дунё эса оғир-вазмин салобат билан тураверади. Бир миллион одамзотни ер ютса ҳам дунё миқ этмай тураверади. Бу дунёга кўп замонлардан буён кўп одамзот вакиллари эгалик қиламан, дея интилган. Лекин ҳали-ҳануз бундайин хомхаёли амалга ошган одамзот бу дунёга эга бўлолмади. Бундан кейин ҳам шундоқ бўлиб қолиши муқаррар. Чунки бу дунёни яратган ўз эгаси бор.\nБу дунёнинг сир-синоатлари албатта талайгина. Энг қизиғи бундан минг йил аввалги илм-фанда қўлга киритилган бирор-бир кашфиётни ҳозиргача ўрганиб ниҳоясига ета олинмаганларини биласиз. Шундай экан илм-фан энг юқори чўққига кўтарилди, дунё тубдан ўзгарди дейиш унчалик тўғримасдай.\nБу дунё, деганда ҳар ким ўз қаричидан, дунёқарашидан келиб чиқиб сўз айтади. Бу дунёнинг ичида яна бир бошқа дунё бўлиши мумкинми?\nЭҳтимол менинг айтаётганларимни баъзилар бу нима, дегани экан, дейишар. Эҳтимол кимгадир чизгиларимдан муродим нималиги мураккаб туюлар. Шу боис ҳам оддий мисолларга мурожаат қилсак.\nҚушларнинг тури кўп. Ҳар бирининг ўз номи бор. Масаланинг иккинчи томонидан қаралса уларнинг ҳаммасини бир этиб паррандалар дунёси, дейишади. Улар бошқа ва биз бошқа дунёларда яшамаймизку. Шундай эмасми?\nЁки яна бир бошқача жўнгина мисол: булбул минг йилдан кейин чумчуққа айланадими ёҳуд аксинча чумчуқ шунча вақт ўтиб булбулга айланадими?\nЙўқ, дейсизда кулиб ҳам қўясиз. Чунки дунё – дунё бўлибдики ўзгармайди. Ундаги мавжудотлар келиб-кетиши алмашиниб туради холос. Демак ўзгариш йўқ. Алмашинув бор холос. Сон ўзгаради аммо сифат ўша-ўша.\nБаланд-баланд осмонўпар бинолар қурилиши, турли бизнинг назаримизда ажабтовур техниканинг кашф этилиши бу дунё ўзгарди, дегани эмас, балки нари борса эҳтиёжни қондириш йўлидаги уриниш холос.\nБу менинг айтаётганларим бирмунча баҳсталаб гаплар. У ҳақда кўп сўз айтиш мумкин. Лекин сизу биз бугун бу дунёда борлигимиз, кимдир уч кун, кимдир беш кун меҳмон бўлиб ўтиб кетадиганимиз бу дунё сизу бизгача турган ва яна тураверади. Шу боис ҳам ”Бу кўҳна дунё”, деб қўйишади.\nУрушлар, қирғинбаротлар гоҳ кучайиб, гоҳ пасайиб эзгулик ва қабоҳат кураши тинмайди.\nЛекин дунё ўша дунёлигича ўзгармай қолаверади…\nХуллас, бу – кўҳна дунё…\nPublished on mars 11, 2013 · Filed under: Қувғиндаги ижодкорлар;\nKommentarer inaktiverade för Ризо ОБИД: БУ – КЎҲНА ДУНЁ!


Ўзбекистон Республикаси президенти Шавкат Мирзиёев 3 апрель куни коронавирус пандемияси келтириб чиқарган инқирозга қарши курашиш шароитида тадбиркорликни қўллаб-қувватлаш масалаларига бағишланган видеоселектор йиғилишида Ўзбекистонда коронавирус тарқалиши олдини олиш борасида олиб борилаётган ишларга яна бир бор тўхталди.\n«Оммавий ахборот воситалари орқали ҳар куни дунёда нималар бўлаётгани ва Ўзбекистонда қандай чоралар кўрилаётганини билиб турибсизлар. Шунга қарамасдан мен яна бир марта халқимизга мурожаат қилмоқчиман. Чунки вазиятни қўлдан бой берсак, жиловламасак, қаттиққўл бўлмасак, вазият кескинлашиб бораверади.\nБугунги кунда бутун дунё, инсоният мураккаб даврни бошидан кечирмоқда, ҳаммамиз бунга гувоҳ бўлиб турибмиз. Мамлакатимизда эпидемиологик вазиятни жиловлаш, аҳоли саломатлигини ҳар томонлама ҳимоя қилиш учун барча чора-тадбирлар кўриляпти. Махсус комиссиямиз 24 соатлик иш режимига ўтган.\nМана шундай оғир пайтда дунёқарашимизни ўзгартириб, авваламбор ўзимиз намуна бўлишимиз керак. Вазият бундан ҳам мураккаблашиши мумкин. Мана шунга тайёргарлик қилишимиз керак. Ҳаммамиз.\nДунёни кўряпсизлар, салгина жилов қўйиб юборилган жойларда қандай оқибатлар бўлмоқда. Мисли кўрилмаган оқибатларга олиб келиши мумкин.\nМенинг кўчамда, менинг маҳалламда, менинг туманимда, бизнинг вилоятимизда йўқ дейдиганлар хато қилади. Буни учинчи марта қайтаряпман.\nЮртимизга четдан кириб келган коронавирус касаллигига чалинганлар сони 221тага етди. Минг афсуски, кўрсатилган тиббий ёрдамга қарамасдан, беморлардан 2 нафари вафот этди. Уларнинг оила аъзолари ва яқинларига ўз номимдан, бутун халқимиз номидан чуқур таъзия билдириб, сабр-тоқат ва бардамлик тилайман.\nАлбатта йўқотиш осон эмас. Биз ҳамма чораларни кўряпмиз. Бугун бошқа чоралар ҳам кўрдик. Кореядан мутахассислар келди. Эрта-индин Хитойдан мутахассислар келяпти. Германиядан, Россиядан энг зўр мутахассисларни олиб келамиз. Нега десангиз, иложи борича ўлим бўлмаслиги керак. Дунёда қайси давлатда қандай дори воситалари, қандай мутахассислар борлигини инобатга олиб, барча чораларни кўриш керак.\nНега халқимизга бу гапларни айтяпман? Кечқурун Чирчиқдан оғир аҳволдаги беморни олиб келишди. Биласизларми, беш-олти кун жуда юқори ҳарорат билан уйида ётган.\nҲолбуки ойнайи жаҳонда 24 соат давомида одамларимизга огоҳ бўлайлик, маданиятли бўлайлик, ўзимизга, бола-чақамизга эътиборли бўлайлик деяпмиз. Йўқ. Беш-олти кун ётган, оиласи бор, фарзанди бор, набираси бор, уйида ётган. Доктор чақирса бўлмайдими?\nШунинг учун, азиз ҳамюртларим. Яна бир марта сизларга катта илтимос билан мурожаат қилмоқчиман. Ўзларингни сақланглар, ўзларингга эътибор беринглар. Фарзандларингни, қўшниларингни, оилаларингни, ота-оналарингни ўйланглар. Агар ўзларингга эътибор бермасаларинг, огоҳ бўлиб, тиббиёт ходимларининг айтганларини қилмасаларинг, қаттиққўллик, интизом, тартиб бўлмаса, бу касалликни осонлик билан енга олмаймиз.\nЗангиота туманида 10 минг ўринли 2 та вирусология шифохонаси қурилмоқда. Яқин кунларда ушбу шифо масканларидаги 2 мингта ўрин ишга туширилади. Ҳозирги кунгача 245 мингта тест, 700 мингга яқин ҳимоя воситалари олиб келиниб, даволаш муассасаларига етказилди. Бу ишлар яна давом эттирилмоқда.\nФурсатдан фойдаланиб, бу курашнинг олдинги сафларида чинакам жасорат ва матонат кўрсатаётган жонкуяр ва олижаноб шифокорларимизга чуқур миннатдорчилик билдираман. Юзага келган вазиятни тўғри тушуниб, бизни фаол қўллаб-қувватлаётган халқимизга, азиз юртдошларимга раҳмат айтаман.\nИжтимоий тармоқларда халқимиз қабул қилган чораларимизни тўғри тушунаётганини кўрмоқдамиз. Тартиб-интизом сақлаётганлари учун яна бир марта катта раҳмат айтмоқчиман, миннатдорчилик билдирмоқчиман.\nЎтиб кетади бу кунлар. Лекин ҳозир темир интизом билан ишласак, натижа албатта биз кўзлагандек бўлади», дейди президент.\nДавлат раҳбари карантин қоидаларини бузаётганларни қаттиқ танқид қилди.\n«Шу билан бирга, қанча огоҳлантириш ва тушунтириш ишларига қарамай, жойларда карантин қоидалари бузилаётганини афсус билан айтиш керак.\nҲозиргача 22 мингдан зиёд ана шундай ҳолат аниқланди, 330 киши карантин ҳудудидан қочиб кетди. Бу нима деган гап? Катта-катта 330 киши. Ҳуқуқни муҳофаза қилиш органларимизга раҳмат, ички ишлар, миллий гвардия, хавфсизлик хизматлари ортидан бориб, қайтариб олиб келишяпти.\nБу ҳаёт унга керакку? Дунёдаги аҳволни кўринглар, нима бўляпти!\nКарантин вақтида айрим масъулиятсиз шахслар 24та турли оммавий маросимлар ўтказганини сира оқлаб бўлмайди. Мана шу 24та маҳаллада маҳалла раислари, участковойлари қандай қилиб рухсат берган? Мумкин эмас, мумкин эмас йиғилиш, тўй қилиш мумкин эмас. Бутун халқимиз ҳаётига хавф солаётган бундай номаъқул ишларга нисбатан кескин чоралар кўрилади.\nМуҳтарам ватандошлар! Ишонтириб айтаманки, коронавирус тарқаб кетмаслиги учун давлат барча чораларни кўради. Аммо шу синовли дамларда ҳар бир ўзбекистонлик, ҳар бир идора, жамоатчилик вакиллари бир мушт бўлиб ҳаракат қилишимиз керак. Касалликни маҳалламизга, уйимизга, оиламизга олиб кирмаслик учун энг аввало ўзимиз масъулмиз.\nПрезидент қўлни кўксига қўйиб саломлашиш урфини янада мустаҳкамлаш давр тақозоси эканини таъкидлади.\n«Айрим давлатларда юқори гигиенага асосланган кундалик турмуш тарзи, миллий урф-одатлар бу касалликни енгишда жуда муҳим омил бўлмоқда.\nЖумладан, аҳолиси зич, қўшнилари билан савдо алоқалари ўта ривожланган бўлишига қарамасдан, Япония вируснинг кенг тарқалашига йўл қўймади. Нимага. Тартиб-интизом қаттиқлиги учун!\nҲурматли дўстлар! Ҳар қандай қийинчиликка қарамасдан, ўз хизмат бурчини виждонан бажараётган ака-укаларимиз, опа-сингилларимиз, ўғил-қизларимиз фидойилигини юксак қадрлаймиз.\nАҳоли ўртасида ваҳима ва саросима гаплар тарқалишига асло йўл қўймаслик лозим. Мен нуроний оталаримиз, мунис оналаримиз ўз жонкуярлиги, сабр-бардоши, эзгу дуолари билан барчага ибрат бўладилар, деб ишонаман.\nКўп нарса ота-оналарга боғлиқ. Кўплар ўн йилдан буён уйида фарзандлари билан ўтирмаган. Шунга эътибор беринглар», дейди президент.\nПрезидент қишлоқ хўжалиги вакилларига ҳам мурожаат қилган.\n«Мана, баҳорнинг иссиқ кунлари ҳам бошланди. Мавжуд қийинчиликка қарамасдан, ҳаёт давом этмоқда.\nАлбатта, ҳар биримиз кундалик юмушларимизни хавфсизлик ва санитария қоидаларига тўла амал қилган ҳолда давом эттиришимиз зарур. Чунки бугун йўқотган имкониятларимизни эртага тиклаш қийин бўлади, вақтни эса орқага қайтариб бўлмайди. Буни ҳаммамиз яхши биламиз.\nПандемияни тўхтатиш учун бутун дунё халқлари қатори биз ҳам жиддий изланишдамиз. Одамларимиз даромадлари камайиб кетмаслиги учун, корхоналаримиз барқарор ишлаши учун барча режаларни кўряпмиз.\nАлбатта, худога минг қатла шукр, бу касаллик бормаган ҳудудларимиз ҳам анча. Илоҳим бормасин бу ҳудудларга. Худодан илтижо қиламиз. Ўша жойларда тизимли тартиб билан баҳорги ишларни давом эттиришимиз керак. Шу оғир вазиятда тўғри йўлни жойлардаги раҳбарлар, сизлар топишларинг мумкин. Биз тавсия беришимиз мумкин. Агар бугун томорқага экмасак, кейин эртага бозордаги нарх-наво нима бўлади? Ҳаракат қилиш керак. Лекин санитария-эпидемиологик тиббиёт ходимлари айтган масалаларни жойига қўйиб.\nМен бугун мана шундай қийин вазиятда иқтисодиётимизни, тадбиркорларни фаол қўллаб-қувватлаш учун яна бир муҳим фармонга имзо чекдим. Қанчалик мураккаб бўлса ҳам, бюджетдан катта харажатларни талаб этса ҳам, қўшимча чораларни кўришга қарор қилдим.\nБу синовлар вақтинча. Албатта худо хоҳласа, ўтиб кетади. Мана шундай синовларни жипслигимиз билан, бирдамлигимиз билан енгишимиз керак. Ҳамма нарса ўзимизга боғлиқ. Биз кўп нарсани ўрганиб бу синовдан ўтамиз. Мустаҳкам бўлиб ўтамиз, қудратли бўлиб ўтиб олишимизга ишончим комил. Қудратли бўламиз. Жуда катта тажриба орттирамиз. Бир-биримизга меҳримиз ошиши аниқ.\nАна шундай бир-биримизга кўмак беришимиз, ҳаммамиз жипслашишимиз керак. Халқимиз бугун раҳбарлар ўрнак бўлади, йўл кўрсатади деб қараб турибди. Шундай экан, биз бугун олижаноб, бағрикенг, меҳнаткаш халқимизга таъзим қилиб, тўғри йўл кўрсатишга ҳаммамиз жавобгармиз.\nЖипслашиб, ҳар бир тадбиркорни сизлаб, яхши кайфият билан одамларни инонтириб, ишонтириб, яхши йўлга чиқариб олсак, бу синовлар ортда қолади. Ҳозир бутун халқимиз белини маҳкам боғлаб, жонажон ватанимизни бало-қазолардан қутқариш учун катта ҳаракатлар қиляпти. Ҳаммамиз айтилган гапларни масъулият билан бажарсак, ғалаба бизники бўлади», деган давлат раҳбари.


Душанба кунги йўловчи поездларининг айрим йўналишлари...\n13.06.2021 13:03 0 1931\n«Ўзтемирйўловчи» жамиятидан маълум қилишларича, жорий йилнинг 14 июнь куни Тошкент-Хожикент-Тошкент йўналишида ҳаракатланадиган шаҳарлараро йўловчи поездларининг 2 та рейси бекор қилинади!\n«Тошкент минтақавий темир йўл узели» УКга қарашли ҚОДИРЯ-ОҚҚОВОҚ бекатлари оралиғининг 19-километридан 20-километригача бўлган темир йўлда капитал таъмирлаш ишлари амалга оширилади.\nШу сабабли, 14 июнь куни соат 07:10 да – «Тошкент – Хожикент», 10:10 да – «Хожикент – Тошкент» йўналишида ҳаракатланадиган шаҳарлараро йўловчи поездлар қатнови тўхтатилмоқда.\nШу куни соат 14:06, 16:42, 17:31 ҳамда 19:13 да ҳаракатланадиган – «Тошкент-Хожикент-Тошкент» йўналишидаги шаҳарлараро йўловчи поездлари ҳаракати эса ўзгаришсиз қолади ва жадвал асосида қатнов амалга оширилади.\nпоезд Ўзбекистон темир йўллари\nҲодиса Кеча, 14:57


361-сон 21.10.2002. Ўзбекистон Республикаси давлат авиацияси авиация ходимларига тегишли лавозимлар рўйхатини тасдиқлаш тўғрисида\nЎзбекистон Республикаси давлат авиацияси авиация ходимларига тегишли лавозимлар Р Ў Й Х А Т И\nМазкур қарор Ўзбекистон Республикаси Вазирлар Маҳкамасининг 2018 йил 15 февралдаги 111-сонли «Ўзбекистон Республикаси давлат авиацияси авиация ходимларига тегишли лавозимлар рўйхатини тасдиқлаш тўғрисида»ги қарорига асосан ўз кучини йўқотган.\n2. Ўзбекистон Республикаси Мудофаа вазирлиги ўз идоравий норматив ҳужжатларини мазкур қарорга мувофиқлаштирсин.\n3. Мазкур қарорнинг бажарилишини назорат қилиш Ўзбекистон Республикаси Бош вазирининг биринчи ўринбосари К.Н.Тўлаганов зиммасига юклансин.\n2002 йил 21 октябрдаги 361-сон қарорига\nЎзбекистон Республикаси давлат авиацияси авиация ходимларига тегишли лавозимлар\n— авиация борттехниги — йўриқчиси;\n— авиация борттехниги — йўриқчиси (катта йўриқчиси);\n— авиация борттехниги;\n— авиация борттехниги (авиация ва десант жиҳозлари бўйича) (катта авиация борттехниги);\n— авиация борттехниги — йўриқчиси (авиация ва десант жиҳозлари бўйича) (катта йўриқчиси);\n— бортмуҳандис — синовчи;\n— бортмуҳандис — йўриқчи (авиация ва десант жиҳозлари бўйича);\n— бортмуҳандис — ҳаво кемаси йўриқчиси (катта йўриқчиси);\n— ҳаво кемасининг бортмуҳандиси;\n— бортмеханик (жумладан катта бортмеханик);\n— ҳаво радисти (шу жумладан катта ҳаво радисти);\n— ҳаво радисти — (оғир самолёт) оператори (шу жумладан катта оператори);\n— парвоз экипажи алоқаси бўйича навбатчи;\n— (парашют — десант гуруҳи ва қидириш-қутқариш хизмати) йўриқчи-методисти;\n— ҳаво кемаси командири;\n— учувчи— йўриқчи (шу жумладан катта йўриқчи);\n— учувчи— синовчи (шу жумладан катта синовчи);\n— (вертолёт) учувчи — штурмани;\n— (вертолёт) учувчиси;\n— учувчи (шу жумладан катта учувчи);\n— учувчи — методист (вертолётларда);\n— учувчи — методист (самолётларда);\n— борт алоқа узели бошлиғи;\n— (ҳаво-ўт очиш ва тактик тайёргарлик) офицер-учувчиси;\n— ҳаво кемаси командири ёрдамчиси;\n— штурман — синовчи;\n— штурман— учувчи;\n— ҳаво кемаси штурмани.\n— Фазодан фойдаланишни бошқаришнинг ягона тизими бош маркази бошлиғи (шу жумладан ўринбосарлари);\n— навбатчи смена бошлиғи;\n— диспетчерлик пункти бошлиғи;\n— команда бериш пункти бошлиғи — жанговар бошқарув бўйича бригада штаби бошлиғининг ўринбосари;\n— фазодан фойдаланишни бошқариш туман маркази бошлиғи (шу жумладан ўринбосарлари);\n— парвозлар режимини назорат қилиш бўйича смена бошлиғининг ёрдамчиси (шу жумладан катта ёрдамчи);\n— оператив навбатчи ёрдамчиси;\n— парвозлар раҳбари;\n— штурман — (учиб ўтишлар бўйича) смена бошлиғи ёрдамчиси (шу жумладан катта ёрдамчи);\n— (хавфсизлик ва режим бўйича) штурман (шу жумладан катта штурман).\n— муҳандислик — авиация хизмати (бирлашмаси) барча номлар ва ихтисослардаги бош муҳандислар;\n— муҳандислик — авиация хизмати (авиация-техника отряди) барча номлар ва ихтисослардаги муҳандислари;\n— ҳаво ҳужумидан мудофаа қилиш қўшинлари ва ҳарбий-ҳаво кучлари бўйича Қуролли кучлар бирлашган штаби бошлиғининг инспектор-маслаҳатчиси;\n— авиация отряди командири;\n— авиация — техника отряди командири;\n— авиация — техника базаси командири (шу жумладан ўринбосарлари);\n— алоқа ва радиотехника таъминоти батальони командири (шу жумладан ўринбосарлари);\n— бригада командири (шу жумладан ўринбосарлари);\n— ўқув звеноси командири;\n— ўқув эскадрильяси командири (шу жумладан ўринбосарлари);\n— эскадрилья командири (шу жумладан ўринбосарлари);\n— (аэродромдан фойдаланиш, аэродромни таъмирлаш, техника, автомобиль, ёнилғи қуйиш, электрогаз, электротехника) взводлари (гуруҳлари) командирлари;\n— ҳаво ҳужумидан мудофаа қилиш қўшинлари ва ҳарбий-ҳаво кучлари қўмондони;\n— вертолёт авиацияси бошлиғи;\n— ҳаво-ўт очиш ва тактик тайёргарлик (қўшилмаси, отряди) бошлиғи;\n— алоқа ва радиотехника таъминоти қўшинлари бошлиғи (шу жумладан ўринбосарлари);\n— Фазодан фойдаланишни бошқаришнинг ягона тизими бош маркази бошлиғи;\n— (бирлашма) таъминлаш гуруҳи бошлиғи — разведка бўйича катта офицер;\n— муҳандислик — авиация хизмати бошлиғи — (бирлашма) бош муҳандиси (шу жумладан ўринбосарлари);\n— муҳандислик — авиация хизмати (қўшилмаси) бошлиғи (шу жумладан ўринбосарлари);\n— муҳандислик — авиация хизмати (эскадрильяси) бошлиғи (шу жумладан ўринбосарлари);\n— метрология хизмати (бирлашмаси) бошлиғи (шу жумладан ўринбосарлари;\n— метрология хизмати (қўшилмаси) бошлиғи (шу жумладан ўринбосарлари;\n— оператив бошқариш бошлиғи (шу жумладан ўринбосарлари);\n— бўлим бошлиғи — (бирлашма) бош штурмани;\n— бўлим бошлиғи — парвозлар хавфсизлиги бўйича катта инспектор;\n— парвозлар вақтидаги ҳодисаларни текшириш ва профилактика қилиш бўлими бошлиғи;\n— учишга тайёргарлик бўлими бошлиғи;\n— (парвозларни таъминлаш устидан) назорат бўлими бошлиғи;\n— (парвозларни амалга ошириш устидан) назорат бўлими бошлиғи;\n— (қидириш-қутқариш ва парашют-десант хизмати (қўшилмаси) бошлиғи;\n— разведка (ва радиоэлектрон воситасида курашиш) (қўшилмаси) бошлиғи;\n— (самолётларни тайёрлаш) расчёти бошлиғи;\n— алоқа бошлиғи — катта ҳаво (қўшилма) радисти;\n— алоқа бошлиғи — катта ҳаво (эскадрилья) радисти;\n— (қидириш-қутқариш ва парашют-десантни тайёргарлаш) хизмати бошлиғи — катта инспектор-учувчи;\n— техника-фойдаланиш қисми (звеноси) бошлиғи;\n— техника-фойдаланиш қисми (қўшилмаси) бошлиғи (шу жумладан ўринбосарлари);\n— ҳарбий-ҳаво кучлари бошқармаси бошлиғи;\n— фронт авиацияси бошлиғи;\n— муҳандислик-авиация хизмати (қўшилмаси), фотоназорат, назорат, ракеталарни тайёрлаш, энергетика таъминоти, баландлик анжомлари ва жиҳозлари, хизмат кўрсатиш ва регламент (аниқлаш воситалари) — назорат-ёзиш аппаратлари ва ахборотларни ишлаш, тормоз-парашют тизимлари барча номлар ва ихтисослардаги гуруҳлари бошлиқлари;\n— (эскадрилья) штурмани ёрдамчиси;\n— барча номлар ва ихтисослардаги муҳандислик-авиация хизмати (қўшилмалари) катта муҳандислари;\n— катта ҳаво радисти — инспектори;\n— парвозларни таъминлаш бўйича катта инспектор;\n— парвозлар хавфсизлиги бўйича катта инспектор;\n— алоқа ва радиотехника асбоб-ускуналари бўйича радиотехника таъминоти бўлими катта офицери;\n— (бирлашма) катта штурмани;\n— (қўшилма) катта штурмани;\n— (отряд) штурмани (шу жумладан катта штурман);\n— (қўшилма) штурмани;\n— (ўқув эскадрильяси) штурмани;\n— (эскадрилья) штурмани.\n— ҳаво кемаларига техник хизмат кўрсатиш, улардан фойдаланиш, уларни диагностика қилиш ва таъмирлаш, фотоназорат, назорат, ракеталарни тайёрлаш, энергетика таъминоти, баландлик анжомлари ва жиҳозлари, (аниқлаш воситалари)га хизмат кўрсатиш ва регламент, назорат-ёзиш аппаратлари ва ахборотларни ишлаш, тормоз-парашют тизимлари бўйича барча номлар ва ихтисослардаги авиация механиги (механик) (шу жумладан катта механик);\n— ҳаво кемаларига техник хизмат кўрсатиш, улардан фойдаланиш, уларни диагностика қилиш ва таъмирлаш, фотоназорат, назорат, ракеталарни тайёрлаш, энергетика таъминоти, баландлик анжомлари ва жиҳозлари, (аниқлаш воситалари)га хизмат кўрсатиш ва регламент, назорат-ёзиш аппаратлари ва ахборотларни ишлаш, тормоз-парашют тизимлари бўйича барча номлар ва ихтисослардаги авиация техниги (техник) (шу жумладан катта техник);\n— ҳаво кемаларига техник хизмат кўрсатиш, улардан фойдаланиш, уларни диагностика қилиш ва таъмирлаш, фотоназорат, назорат, ракеталарни тайёрлаш, энергетика таъминоти, баландлик анжомлари ва жиҳозлари, (аниқлаш воситалари)га хизмат кўрсатиш ва регламент, назорат-ёзиш аппаратлари ва ахборотларни ишлаш, тормоз-парашют тизимлари бўйича барча номлар ва ихтисослардаги секциялар командирлари;\n— яқин навигация, радиотехника тизими, қўндириш радиомаяк гуруҳи, радио ва ёруғлик техникаси билан таъминлаш гуруҳи, прожектор секцияси, узатиш радиостанцияси, самолётларни қўндириш тизимлари, радиолокация бўлими, станцияси механиги (шу жумладан катта механик);\n— радио-ёруғлик техникаси билан таъминлаш узели, яқин навигация радиотехника тизими, радиомаяк, радиомаркёр пункти, радиотехника станцияси, сменаси, стартга команда бериш пункти, самолётларни қўндириш тизимлари, радиопеленгатор пункти, радиолокация бўлинмаси, радиолокация станцияси бошлиғи;\n— (самолётларни тайёрлаш) расчёти бошлиғи ёрдамчиси;\n— яқин навигация, радиотехника тизими, қўндириш радиомаяк гуруҳи, радио ва ёруғлик техникаси билан таъминлаш гуруҳи, прожектор секцияси, узатиш радиостанцияси, самолётларни қўндириш тизимлари, радиолокация бўлими, радиолокация станцияси техниги (шу жумладан катта техник).\n— диспетчер (учиб ўтишлар ва қўнишлар бўйича) (шу жумладан катта диспетчер);\n— жанговар бошқарув гуруҳи бошлиғи;\n— парвозларга раҳбарлик қилиш гуруҳи бошлиғи;\n— оператив гуруҳ бошлиғи (авиацияни қидириш—қутқариш билан таъминлаш бўйича);\n— авиацияни тартибга солиш пункти бошлиғи;\n— жанговар бошқарув расчёти бошлиғи;\n— (навигация ахбороти) хизмати бошлиғи;\n— авиацияни жанговар бошқариш маркази бошлиғи (шу жумладан ўринбосарлари);\n— (парвозлар ва учиб ўтишларни) бошқариш маркази бошлиғи;\n— оператив навбатчи;\n— (яқин навигация радиотехника станцияларининг авиацияни тартибга солиш приборлари ва самолётларни қўндириш тизимлари) оператори (шу жумладан катта оператор);\n— (жанговар бошқарув) офицери;\n— (тартибга солиш ва мақсадни кўрсатиш) офицери;\n— парвозлар раҳбари ёрдамчиси (шу жумладан катта ёрдамчи);\n— парвозлар раҳбари ёрдамчиси (қўниш зонаси раҳбари);\n— (навигация ахбороти хизмати) катта офицери;\n— (авиацияни қидириш—қутқариш билан таъминлаш бўйича) гуруҳ катта офицери;\n— парвозлар раҳбарининг катта ёрдамчиси (яқин зона раҳбари);\n— штурман (шу жумладан катта штурман);\n— тартибга солиш штурмани (шу жумладан катта штурман).\n6. Рўйхатнинг 1—5-бандларига киритилмаган, авиация тайёргарлигини ва авиация спортини ривожлантиришни таъминловчи мансабдор шахслар\n— парашют-десант хизмати йўриқчиси;\n— ўта енгил учиш аппаратлари учувчи-йўриқчиси;\n— авиация-спорт клуби бошлиғи;\n— авиация-техник спорт клуби бошлиғи;\n— аэроклуб бошлиғи;\n— авиация тайёргарлиги ва спортнинг авиация турлари бўлими бошлиғи;\n— ўта енгил учиш аппаратлар техниги.\n(Ўзбекистон Республикаси Қонун ҳужжатлари тўплами, 2002 й., 20-сон, 156-модда)